Svet obeležava 90 godina od kraja Prvog svetskog rata, u SAD - Dan veterana\nŠirom Sjedinjenih Država, Evrope i Australije obeležava se 90. godišnjica okončanja Prvog svetskog rata, dok Amerikanci proslavljaju i Dan vojnih veterana.\nAmerički predsednik Džordž Buš održao je prigodni govor na spomen-muzeju, nosaču aviona Intrepid, koji je nedavno obnovljen i vraćen u njujoršku luku. U poslednjem govoru na Dan ratnih veterana u svojstvu vrhovnog komandanta, predsednik Buš je naglasio "da mu je žao što više neće biti na čelu tako neverovatne grupe muškaraca i žena koji nose uniforme američke vojske". Predsednik Buš se prisetio priča i sudbina nekih američkih veterana i istakao da Amerikanci imaju moralnu obavezu da podrže svoje ratne veterane.\nPrethodno je potpredsednik Dik Čejni položio venac na Nacionalnom groblju u Arlingtonu, nadomak vašingtona. Čejni je pohvalio američke vojne napore nazvavši Sjedinjene Države najboljom nadom za one koji pate i žive u strahu širom sveta.\nPovodom Dana vojnih veterana novoizabrani predsednik Barak Obama položio je venac u Čikagu. On je u saopštenju pozvao zemlju da se ponovo posveti svetoj dužnosti prema svima koji su služili u ratovima.\nU Londonu, trojica poslednjih živih britanskih veterana – svi stariji od stotinu godina - predvodili su svečanost obeležavanja početka primirja potpisanog u 11 sati, 11. dana, 11. meseca 1918. godine.


Obeležena godišnjica smrti Nebojše Glogovca - Kultura - Dnevni list Danas\nPočetna » Kultura » Obeležena godišnjica smrti Nebojše Glogovca\nSlavimo danas delo i izuzetnu ličnost umetnika Nebojše Glogovca koji je pozorišnim, filmskim i televizijskim ostvarenjima ostavio dubok i neizbrisiv trag i dao nemerljiv doprinos i našoj umetnosti i našoj kulturi, izjavio je večeras predsednik Udruženja dramskih umetnika Srbije Vojislav Brajović na obeležavanju godišnjice smrti Glogovca.\n0Piše: Fonet 09. februara 2019. 20.50\nBrajović je Milici, supruzi glumca Nebojše Glogovca, ćerki Sunčici i sinu Gavrilu uručio nagradu „Dobričin prsten“, koja je Glogovcu posthumno dodeljena i nagradu „Miloš Žutić“, a predstavljena je i monografija „Nebojša Glogovac“, autora Tatjane Nježić.\nOn je rekao da je „sudbina htela da najveće glumačko priznanje nagradu „Dobričin prsten“ za životno delo u 2018. i nagradu „Miloš Žutić“ za najbolje glumačko ostvarenje u sezoni 2016/2017. koje dodeljuje Udruženje dramskih umetnika Srbije, njihov dobitnik Nebojša Glogovac ne može da primi“.\n„Tačno je godinu dana kako Nebojša nije sa nama, ali mi njegove kolege, prijatelji i porodica znamo da je tu, da je tu i danas na ovoj sceni i da će tu biti zauvek, kako u srcima našim, njegove porodice, tako i u srcima brojne publike koja je imala sreću da ga vidi“, rekao je Brajović u Jugoslovenskom dramskom pozorištu (JDP).\nNagrada „Dobričin prsten“ sastoji se od replike prstena Dobrice Milutinovića, koju je izradila Zlatara „Jokić“, unikatne diplome na pergamentu, rad akademskog slikara i scenografa Geroslava Zarića i monografije. Za nagradu „Miloš Žutić“ Glogovca je predložilo Jugoslovensko dramsko pozorište za ulogu Hamleta. Članica žirija za dodelu nagrade „Miloš Žutić“ Isidora Minić pročitala je obrazloženje nagrade.\n„Svesno podčinjavanje zadatku i istovremeno samosvojnost duboko proživljene i celinom svoga glumačkog bića otelotvorene sudbine princa Hamleta, najviši nivo glumačke tehnike i zaigranost do samozaborava krase igru Nebojše Glogovca u ovoj ulozi i čine je ne samo vrhunskim glumačkim rezultatom, već i neizrecivim iskustvom za gledaoca, a neizrecivo se ne može zaboraviti“, rekla je Minić. Prikazan je i film Radivoja Andrića o Glogovcu, u produkciji JDP.\nglumac, godisnjica, nebojsa glogovacBeograd\nU Zrenjaninu obeležena 77. godišnjica "Krvavog januara"


Tanjug 13. aprila 2021. 09:04\nPODGORICA – Spoljnopolitički odbor Evropskog parlamenta (EP) danas će glasati o amandmanima i Nacrtu izveštaja o Crnoj Gori, u kome je, između ostalog, izražena ozbiljna zabrinutost zbog ograničenog napretka u borbi protiv korupcije i u pravosuđu, a što je nužno za ispunjavanje merila za poglavlja 23 i 24 na putu ka Evropskoj uniji (EU).\nPoslanici Evropskog parlamenta su podneli preko 200 amandmana na nacrt izveštaja.\nPoslanik Demokratske Crne Gore Danilo Šaranović kaže da je jasno da su poglavlja 23 i 24, nažalost, daleko od završne faze i da su u tom pravcu amandmani u potpunosti opravdani.\nOn ističe da je to posledica načina rada prethodnog režima i njegove nesposobnosti, ali i nedostatka političke volje, da krene u odlučan obračun sa korupcijom i kriminalom u Crnoj Gori.\n„Naravno, tako nešto nije iznenađenje ako znamo da su kriminal i korupcija uživali zaštitu, ali i podršku na najvišim državnim adresama. Upravo je nivo kriminala i korupcije i izostanak borbe protiv ovog problema jedan od ključnih razloga zbog kojih je Crna Gora izgubila status poslednje zemlje u Evropi koja nikada nije promenila vlast na izborima“, kaže Šaranović, preneo je portal RTCG.\nEvropa se, ukazuje, zasniva na vladavini prava, a da bi u Crnoj Gori, umesto kriminala i korupcije, zavladali pravo i pravda, neophodne su korenite reforme u legislativnom i kadrovskom smislu.\n„Tako nešto se sa sigurnošću može očekivati u periodu pred nama“, rekao je Šaranović.\nPoslanik Pokreta za promene Branka Bošnjak smatra da sve dok se se ne smeni glavni specijalni tužilac Milivoje Katnić neće biti napretka u borbi protiv organizovanog kriminala i korupcije, a samim tim ni u ispunjavanju merila za poglavlja 23 i 24 na putu ka EU.


Hoće li KFOR da zaustavi prevrtanje srpskih kamiona? - Pluton Logistics\nAVIO-KARGO: Nova lista 25 najboljih špeditera i promene na vrhu\nOtvoren rekonstruisani prelaz Kotroman – Nova infrastruktura i za teretni saobraćaj\nZa koje projekte srpske kompanije koriste SUBVENCIJE za kombinovani transport?\nOborili rekord od 24.000 TEU – Isporučen novi najveći kontejnerski brod na svetu! (VIDEO)\nU Hrvatskoj od 1. jula plaćanje saobraćajnih kazni ISKLJUČIVO karticama\nHoće li KFOR da zaustavi prevrtanje srpskih kamiona?\n15. marta 2016. 23. aprila 2017. marko\tkamioni Kosovo, prevrtanje kamiona na Kosovu\nPrivredne komore Srbije i Kosova oštro su osudile postupke pristalica radikalnog albanskog pokreta „Samoopredeljenje”, koje su za poslednjih deset dana u pokrajini dva puta prevrnule srpske kamione. Tim povodom predsednici tih komora Marko Čadež i Safet Grdžaliju uputiće danas zajedničko pismo evropskim institucijama na Kosovu i Metohiji i u Briselu, u kojem će pozvati ove institucije da se maksimalno uključe u rešavanje ovih problema.\nNa ozbiljnost pokušaja narušavanja privrednih odnosa upozorio je pre dva dana i Aleksandar Vučić, koji je prozvao Euleks i Kfor, koji su zaduženi za bezbednost i slobodan protok robe, kapitala i ljudi na Kosovu i Metohiji.\nPremijer Srbije istakao je da nije u redu što će sada naša „koka-kola” morati da ide u gradove na Kosovu s obezbeđenjem, ali je naglasio da je to pitanje za Evropu i Kfor.\n– Ono što se radi na Kosovu ni na koji način ne doprinosi svemu onome što dve komore rade poslednjih godinu i po. Svaka politička nestabilnost preti da neke stvari vrati nazad, što nije interes ni građana ni privrednih komora Srbije i Kosova. Zahvalan sam Safetu što je istog dana kad se dogodio prvi incident osudio prevrtanje srpskih kamiona – rekao je Čadež za „Politiku”.\nOn naglašava da su privredne komore do sada mnogo učinile na pragmatičnom rešavanju svakodnevnih problema privrednika, otklanjanju prepreka za veću trgovinu i više investicija i poslovnom povezivanju svojih poslovnih zajednica. Njegov kolega iz Prištine Safet Grdžaliju takođe smatra da je prevrtanje i kamenovanje srpskih kamiona autogol nacionalista, koji može da naruši politički dijalog Beograda i Prištine. Kaže da zajedno s kolegom Čadežom osuđuje ovakav vid ponašanja, jer ugrožava dijalog i partnerstvo.\n– Mislim da ovo što se dešava poslednjih dana nikako ne ide u prilog budućnosti Kosova, dobroj saradnji i dijalogu Beograda i Prištine. Napravili smo velike pozitivne korake da bismo promovisali ovaj deo Evrope kao region budućnosti i perspektive, a ovakvi postupci samo nas vraćaju natrag – naglasio je Grdžaliju za „Politiku”.\nOn upozorava da ovakvi postupci štete Kosovu, jer se uništava roba koju je kupio neko od kosovskih trgovaca, čime se dovode u pitanje i ljudi koje je taj čovek zaposlio. Takođe se dodatno urušava imidž Kosova, koji je prilično oštećen zbog bacanja suzavca i nasilja u kosovskim institucijama.\nAlbanci u pokrajini ne znaju da u Srbiji ima više od 500 kompanija iz Austrije, Nemačke, Italije ili Holandije, koje su uložile svoj kapital u proizvodnju u Srbiji, i da mahom ta roba nalazi kupce u Prištini, Prizrenu ili Kosovskoj Mitrovici. Strani investitori su zbog mnogo bolje povoljnije klime odlučili da ulože novac u jedan deo Srbije, ali su zaobišli Kosovo, koje ima velikih problema s korupcijom i kriminalom.Pokret „Samoopredeljenje” oštro se protivi dijalogu Beograda i Prištine, ali i sve intenzivnijoj saradnji privrednika u ovom delu Evrope. Pre oko mesec dana na ulicama Prištine i Prizrena na semaforima i saobraćajnim znakovima osvanuli su napisi na albanskom jeziku „Bojkot srpskih proizvoda”.\nUprkos navodnoj želji da se bori za približavanje Kosova EU i navodnom zalaganju za evropske vrednosti, „Samoopredeljenje” se protivi slobodnom protoku robe. Ovaj pokret ne samo da se zalaže za prekid trgovinskih odnosa između dva dela Srbije, već i za zabranu političkog delovanja Srba na Kosovu. Lider „Samoopredeljenja” Albin Kurti sredinom februara je tražio da se zabrani rad „Srpske liste”, koja u skupštini Kosova ima deset poslanika, pod izgovorom da su oni „pod direktnom kontrolom Vučića i Beograda”.\nPredstavnici „Samoopredeljenja” najavili su da će nastaviti presretanje srpskih kamiona i navode da za to imaju političke razloge, prenose prištinski mediji. Oni su pre desetak dana u Podujevu prevrnuli srpski kamion, a u petak su ponovili akciju.\n– Ove akcije usmerene su protiv hegemonije Srbije na Kosovu, bilo da je reč o političkoj, ekonomskoj ili vojnoj. Mi ćemo nastaviti s ovakvim akcijama sve dok Srbija ne promeni odnos prema Kosovu. I ovog puta, kao i u prethodnim slučajevima, naši aktivisti su vodili računa da niko ne bude povređen – rekao je za RTK2 Adonis Tahiri iz „Samoopredeljenja”.\nDirektor Kancelarije za KiM Marko Đurić upozorava da incidenti mogu ozbiljno da ugroze teško uspostavljenu saradnju privrednika i privrednih komora, koja je jedno od najuspešnijih dostignuća u dosadašnjem procesu normalizacije odnosa Beograda i Prištine.\n– Nastojeći da izazovu i neku vrstu neformalne ekonomske blokade, počinioci ovog napada nanose veću štetu svojim sunarodnicima na Kosovu i Metohiji nego privrednim subjektima u centralnoj Srbiji, i nadležne institucije u Prištini morale bi da preduzmu efikasne mere da se ovakvi incidenti spreče – rekao je Đurić za „Politiku”.\nIako se nastoji da se ovi napadi predstave kao legitimni akti građanske neposlušnosti i protest protiv političkog establišmenta, suština je da je reč o aktima nasilja. Marko Đurić nada se da nadležne prištinske institucije ne gledaju blagonaklono na ovakvo nedopustivo ponašanje i da će konačno preduzeti nešto da eventualne buduće napade spreče. Međutim, kosovska policija do sada nikog nije uhapsila. U jučerašnjem saopštenju navodi da je prevrtanje kamiona delo 30 nepoznatih lica koja su iz kamiona izvela državljane Srbije bošnjačke nacionalnosti i potom izgurala kamion s puta.\n← Stiže logistički gigant – Francuska grupa „Gefco“ počinje da radi u Srbiji u aprilu 2016.\n„Kuehne + Nagel“ u 2015. godini ostvario neto promet od 16 mlrd švajcarskih franaka →\nAKTUELNO: Izvoz na Kosovo – šta se promenilo od ukidanja taksi?\n7. maja 2020. 15. maja 2020. Milica Milosavljevic\nIzglasana nova kosovska vlada, očekuje se ukidanje taksi i recipročnih mera\n3. juna 2020. 3. juna 2020. Milica Milosavljevic\nUkinute mere reciprociteta, krenuli prvi kamioni sa srpskom robom\n7. juna 2020. Milica Milosavljevic\nStudenti Visoke železničke škole u Beogradu školovaće se po dualnom modelu


Bekova kupoprodaja - Dnevni list Danas\nPočetna » Politika » Bekova kupoprodaja\nPostavljanje Milana Beka, donedavno anonimnog privatnog preduzetnika, na mesto ministra za ekonomsku i vlasničku transformaciju, baš u momentu kad je privatizacija sa najvišeg mesta u Srbiji ocenjena kao državni prioritet broj jedan, izazvalo je čuđenje šire javnosti. Bilo je za očekivati da će tako važan državni posao pripasti nekome ko se svojim likom i delom već dokazao „tamo gde treba“.\nSlobodan Milošević, prvi čovek Srbije, bez čije saglasnosti premijer Mirko Marjanović svakako nije mogao da obavi Bekovu „inicijaciju“, očigledno je rešio da oproba nove mehanizme za mlevenje ljudskog mesa i izmeni dosadašnji redosled stvari. Umesto nagrađivanja već dokazanih i istrošenih, računajući na sitnu srpsku dušu, on je odlučio da na političku scenu uvodi sveža lica, koja će zbog toga biti spremna da za njega obave i ne baš najčistije poslove. U slučaju novopečenog ministra, predsednik se očigledno nije prevario u proceni.\nUzvraćajući predsedniku na sitnim počastima koje ministarska funkcija donosi, Milan Beko pristao je da bude izbačen u prvi plan povodom prodaje Telekoma Srbije, iako je, po zadatku, samo pregovarao, a glavne poteze vukao je Dojčilo Maslovarić, ministar SRJ u Vatikanu. Tako će, ni kriv ni dužan, samo zbog želje za moći koju na dodeljenoj mu funkciji nije ni osetio, upravo on biti prozvan kao čovek koji je za male pare prodao najvažniji državni resurs – telekomunikacije – i time predstojeće izbore Miloševiću stavio u džep.


Kozarić: Poplave će prepoloviti rast BDP-a u BiH – Magazin Plus\nHome/Kozarić: Poplave će prepoloviti rast BDP-a u BiH\nPoplave koje su u maju pogodile Bosnu i Hercegovinu bitno će uticati na stanje u zemlji pa i na projekcije ekonomskog rasta pa se sada može pretpostaviti da će on u ovoj godini biti 0,5 posto i to pod uvjetom da odgovor na krizu i na potrebe obnove bude odgovarajući, upozorio je u četvrtak guverner Centralne banke BiH (CB BiH) Kemal Kozarić.\nTo ujedno znači upola manji rast BDP-a od ranije predviđenog, kada se pretpostavljalo da bi on mogao biti oko 1,2 posto.\nNakon sastanka Komisije za finansijsku stabilnost BiH Kozarić je novinarima u Sarajevu kazao kako je posebno analizirano stanje bankarskog sektora nakon poplava i mogućnost uvođenja moratorija na otplatu kredita čiji su korisnici pogođeni poplavama.\nProcjena je kako su poplave ugrozile otplatu oko 20 posto kredita koje su plasirale poslovne banke što predstavlja iznos od tri milijarde konvertibilnih maraka (oko 1,5 milijardi eura).\nKapitalizacija bankarskog sektora planirana na nivou od 17 posto bit će upitna, a četiri banke imat će problema s kapitalom pa će im morati pomoći banke-majke, pojasnio je guverner Kozarić. Udiol nekvalitetnih kredita, kojih je sada oko 15 posto, također bi mogao narasti čak do nivoa od 20 posto.\n“Mnogi zbog ovoga neće moći finansirati svoje obaveze”, kazao je Kozarić najavljujući nove analize kako bi se utvrdilo kakav je puni rizik za finansijski sektor prouzrokovan poplavama.\nPrijedlog Ministarstva finansija BiH i Centralne banke je da u ovakvoj situaciji bude uspostavljen moratorij na otplatu kredita u područjima pogođenim poplavama koji bi morao trajati do 30. juna 2015. godine. Banke u tom periodu ne bi mogle naplaćivati veću kamatnu stopu od definirane ugovorom niti naplaćivati troškove. Odluka uprava banaka očekuje se do 30 juna.\n“Imamo sva uvjeravanja banaka da će se to dogoditi”, kazao je Kozarić.\nProcjena je kako poslovne banke u BiH ipak mogu značajno pomoći jer trenutno imaju oko milijardu eura rezervi koje mogu staviti na raspolaganje za kredite namijenjene obnovi.\nMinistar finansija BiH Nikola Špirić kazao je kako banke-majke moraju pokazati solidarnost.\n“Godinama su one odnosile dobit iz BiH i vrijeme je da se aktiviraju u sadašnjoj situaciji”, kazao je Špirić.\nOn je također istaknuo kako bi moratorij na otplatu kredita bio razumno rješenje koje bi značajno pomoglo svima ugroženima.\nŠpirić je ocijenio i kako bi kamate na kredite za obnovu morale bi biti znatno niže od postojećih jer banke ne bi smjele ostvarivati profit kao da nije bilo elementarne nepogode u zemlji.\n“Kada je elementarna nepogoda država se brani i tako što će podići stopu ekonomskog rasta”, kazao je Špirić založivši se za to da što više poslova na obnovi dobiju domaće tvrtke.\n7. redovna sjednica OŠ CZ Visoko: Informacija o posljedicama elementarnih nepogoda\nECB snizila ključnu kamatu, uvela negativnu kamatu na depozite banaka


Do podne optuženik, popodne sudija: Sudiji Vladimiru Špoljariću ukinuta suspenzija iako mu se sudi zbog seksualnog uznemiravanja - Istraga .ba\nVladimir Špoljarić ponovo je na čelu Kantonalnog suda u Sarajevu, iako mu se pred Sudom BiH sudi zbog seksualnog uznemiravanja svoje saradnice Enise Pazalje. Osim krivičnog, protiv Špoljarića je u toku i disciplinski postupak po tužbi UDT-a.\nDrugostepena disciplinska komisija Visokog sudskog i tužilačkog vijeća BiH ukinula je suspenziju Vladimiru Špoljariću, saznaje Istraga.ba. On se, prema našim informacijama, u ponedjeljak pojavio u Kantonalnom sudu u Sarajevu i obavijestio vršiteljicu dužnosti predsjednika Suda da je od ove sedmice on ponovo na čelu te pravosudne institucije. Inače, krivični postupak protiv Vladimira Špoljarića je u toku, tako da će on ubuduće istovremeno biti i predsjednik Kantonalnog suda u Sarajevu i optuženik pred Sudom Bosne i Hercegovine.\nPodsjećamo, Tužilaštvo BiH podiglo je optužnicu protiv Vladimira Špoljarića zbog sumnje da je “uznemiravao, vršio nasilje na osnovu pola i seksualno uznemiravao uposlenicu Kantonalnog suda u Sarajevu Enisu Pazalju, čime je prekršio Zakon o ravnopravnosti polova”.\nPrema optužnici, kako je objavio detektor.ba, to je prouzrokovalo uznemirenost kod oštećene, jer se događalo na radnom mjestu i jer je optuženi oženjen i otac. Oštećena je osjećala, kako se navodi, strah da dolazi na posao.\nOsim krivičnog postupka, protiv Špoljarića je u toku i disciplinkski postupak pokrenut na osnovu tužbe Ureda disciplinskog tužioca VSTV-a. Sredinom aprila ove godine Prvostepena disciplinska komisija odbila je tužbu, cijeneći je neosnovanom. Nakon toga UDT je uložio žalbu Drugostepenoj disciplinskoj komisiji koja je, u međuvremenu, odlučlia da ukine suspenziju tuženom Špoljariću.\nPrethodni članakKolumna Vildane Selimbegović: Peter Handke ponovo obilazi Drinu\nNaredni članakUtvrđeno da su čuvali vođu kartela Tito i Dino: Trojici federanih specijalaca oduzete dozvole za pristup tajnim podacima


Одржан едукативни скуп "Оснаживање инклузије на територији Градске општине Гроцка“ - Градска општина Гроцка\nYou are at:Home»Novosti»Vesti»Održan edukativni skup „Osnaživanje inkluzije na teritoriji Gradske opštine Grocka“\nOdržan edukativni skup „Osnaživanje inkluzije na teritoriji Gradske opštine Grocka“\nEdukativni skup „Osnaživanje inkluzije na teritoriji Gradske opštine Grocka“ održan je danas u Svečanoj sali Gradske opštine Grocka sa početkom od 10 časova. Edukaciju je organizovala Komisija za procenu potreba za pružanjem dodatne obrazovne, zdravstvene i socijalne podrške detetu, učeniku.\nNa početku skupa svim prisutnima se obratio član Interresorne komisije Opštine Grocka Ivan Kosta. Ispred opštine prisutnima se obratio član veća Miodrag Rakić koji je pozdravio sve prisutne u ime opštinskog rukovodstva. Načelnik sekretarijata za obrazovanje i dečiju zaštitu Ljubiša Deljanin pohvalio je rad opštinske interresorne komisije i imao je tu čast da zvanično otvori ovaj skup.\nGosti koji su izneti svoja iskustva i razgovarali sa učesnicima sastanka su :\n– Prof. dr Gordana Nikolić ,Pedagoški fakultet, Društvo defektologa Srbije: Inkluzivno obrazovanje –mogućnosti i izazovi ;\n– Vesna Trajković, majka dečaka sa autizmom i predsednik NVO “Autizam pravo na život“: Škola iz ugla roditelja deteta sa teškoćama u razvoju-mogući pravac kojim treba krenuti;\n– Siniša Ranković- OŠ “’Boško Buha“, predsednik UO Društva defektologa Srbije: Uloga defektologa u sistemu obrazovanja i vaspitanja\n– Arhimandrit Stefan Šarić duhovnik manastira Rajinovac: „Crkva i osobe sa smetnjama u razvoju, invaliditetom“\n– Ivan Kosta-član Interresorne komisije Opština Grocka: problemska pitanja i situacije, uz obraćanje članova IRK GO Grocka.\nNakon izlaganja predavača učesnici su iznosili svoja pitanja i dileme u radu,a zatim su rešavali ključna pitanja i problemske situacije.\nUčesnici skupa bili su predstavnici svih predškolskih ustanova, osnovnih škola i srednje škole sa naše opštine, predstavnici roditelja i udruženja građana, kao i predstavnici Srpske pravoslavne crkve. Ispred Gradske opštine Grocka ovoj edukaciji prisustvovali su članovi veća Miodrag Rakić i Bojana Paunović, kao i direktorka JP „Pijace i zelenilo“ Sanja Jovanović.


Vlada će nastaviti ulaganja u niški aerodrom – Info Centar Juga\nPredsednica Vlade Republike Srbije Ana Brnabić izjavila je danas da je plan Vlade Srbije da Aerodrom „Konstantin Veliki“ bude najveći regionalni aerodrom posle beogradskog, najavivši da će prva ulaganja biti u kontrolni toranj i proširenje piste.\nBrnabić je, nakon obilaska fabrike „Filip Moris“, u izjavi novinarima rekla da je niški aerodrom, nakon što ga je Vlada Srbije preuzela, nastavio da radi, ali i da će nastaviti da se širi.\nPremijerka je, takođe, istakla da smatra da je ministar Aleksandar Vulin adekvatno reagovao na izjavu ambasadora SAD u Srbiji Kajla Skota da je Kosovo „nezavisna država“, i dodala da je ta izjava skandalozna i neprimerena.\nTo je neprimereno, i to ne samo u diplomatiji, već predstavlja i nepoštovanje domaćina, budući da je ta izjava data u zgradi Vlade Srbije, rekla je ona i dodala da je ambasador SAD bio sa njom na sastancima i da zna da ako neko nazove Kosovo državom, ti sastanci se prekidaju i taj neko napušta vladu.\nDa nakon toga dođe i to izjavi, to je krajnje neprimereno, navela je premijerka i ponovila da ne treba da se dovodi u pitanje reakcija ministra Vulina, već sama izjava Kajla Skota.


Novi Zakon o stanovanju- nenamerna greška ili pokušaj otuđenja državnih nekretnina | Insajder\nNakon pisanja dnevnog lista „Blic“ da određeni članovi predloženog zakona omogućavaju političarima da otkupljuju državne nekretnine po povlašćenim cenama, resorno ministarstvo na čelu sa potpredsednicom vlade i ministarkom građevinarstva, saobraćaja i infrastrukture Zoranom Mihajlović, saopštilo je da će iz Predloga zakona biti uklonjeni članovi 153, 154 i deo člana 152. koji se odnose na pitanje prava otkupa stanova u javnoj svojini.\n„Novim zakonom o stanovanju i održavanju zgrada nijednom državnom funkcioneru neće biti data mogućnost, niti pravo, da pod bilo kojim uslovima otkupi stan u državnoj svojini koji je dobio u zakup, “ saopštilo je Ministarstvo za građevinarstvo, saobraćaj i infrastrukturu.\nKako navode namera je bila da se ovim članovima zakona ispravi nepravda koja je Uredbom iz 2009. naneta porodicama čiji su članovi, kao pripadnici državnih organa, a pre svega MUP-a, poginuli ili su povređeni prilikom vršenja službene dužnosti kojom se osigurava bezbednost države i njenih građana.\nKako piše dnevni list Blic pažnju javnosti su do sada najviše privlačile aktraktivne nekretnine na dobrim lokacijama kojima raspolaže državno preduzeće „Dipos“ , a koje zakupljuju mnogi funkcioneri.\nPitanje šta to radi državno preduzeće „Dipos“ sredinom prošle godine potresalo je javnost. U jednom trenutku čak je dovelo do jednog od većih razlaza između predsednika Vlade Aleksandra Vučića i predsednika države Tomislava Nikolića kada je imovina države kojom raspolaže DIPOS trebalo da bude prodata.\nBez javne rasprave i po hitnom postupku usvojen je Zakon o posebnim uslovima prodaje nepokretnosti u državnoj svojini, koji je predsednik Srbije Tomislav Nikolić odbio da potpiše. Kako je tada obrazloženo, problem je bila odredba koja propisuje da će trenutni zakupci nekretnina imati pravo prvenstva otkupa, što je prema oceni pravne službe predsednika bilo u suprotnosti sa Ustavom.\nUpravo član koji će sada biti uklonjen propisivao je sličnu stvar koju je predsednik Tomislav Nikolić smatrao neustavnom, a to je da će prednost kupovine stana u držanom vlasništvu imati upravo zakupac tog stana.\nInsajder u izgradnji: Dipos kao rasipnik državnog novca\nVeć 15 godina, u Višem sudu vodi se proces poznat kao slučaj „Dipos“ a odnosi se na suđenje nekadašnjim visokim funkcionerima zbog zloupotreba sa dodelom državnih stanova krajem 90-tih godina.\nU ovom postupku sudi se nekadašnjem direktoru DIPOS-a Milošu Lončaru, ministru inostranih poslova Živadinu Jovanoviću, bivšem funkcioneru Socijalisticke partije Srbije, Urošu Šuvakoviću i bivšem generalnom sekretaru Ministarstva inostranih poslova i predsedniku UO DIPOS-a Danilu Pantoviću.\nIzmeđu ostalog, na suđenju se pominje i prodaja vile ispod tržišne vrednosti u Užičkoj 32 koja je korišćena za prostorije Socijalističke partije Srbije.\nIako se na prvi pogled čini da je pitanje poslovanja Diposa vezano za izdavanje nekretnina, početno istraživanje Insajder.net-a pokazalo je da je mnogim odlukama države ovom preduzeću omogućeno da radi sa odabranim firmama, da ne postoji adekvatna kontrola trošenja novca i da je poslovanje ovog preduzeća na mnoge načine specifično.\nDIPOS je preduzeće koje je od 2007. u stopostotnom vlasništvu države. Dato mu je da raspolaže, da izdaje i renovina stanove i vile koje su imovina Republike Srbije, a koja ima vrednost oko 70 miliona evra.\nPrema istraživanju Insajdera, preduzeće DIPOS registrovano je kao društvo sa ograničenom odgovornošću čiji je vlasnik država ali odlukama države omogućeno mu je da posluje kao privatno. Čak se u statutu ove firme navodi da "radi za sebe i za svoj račun" iako raspolaže državnim nekretnina i u državnom je vlasništvu.\nOsim toga, ovom preduzeću Vlada Srbije, odlukom iz 2010. godine, omogućila je da ne provodi javne nabavke u skladu sa Zakonom o javnim nabavkama. To praktično znači da prilikom naručivanja poslova može odlučivati koje će firme izvoditi radove. Bez javnih nabavki nemoguće je odrediti da li su neki poslovi plaćeni po realnim cenama ili ih je rukovodstvo poverilo firmama koje će na poslovima zaraditi mnogo više.\nNovinari Insajdera višemesečnim istraživanjem otkrili su i da predueće Dipos uprkos preporuci budžetske inspekcije Ministarstva finansija datoj pre čak šest godina da koristi usluge javnog pravobranioca, angažuje privatne advokate da zastupaju nekretnine u državnom vlasništvu.


Prikaži sve povoljne ponude (7) počev od 437 US$\nCena koju ste pronašli je za 30% niža od prosečne cene ovog hotela od 328 US$ za noćenje.\nCena koju ste pronašli je za 26% niža od prosečne cene ovog hotela od 179 US$ za noćenje.\nPrikaži sve povoljne ponude (8) počev od 331 US$\nCena koju ste pronašli je za 42% niža od prosečne cene ovog hotela od 413 US$ za noćenje.\nCena koju ste pronašli je za 23% niža od prosečne cene ovog hotela od 299 US$ za noćenje.\nPrikaži sve povoljne ponude (5) počev od 320 US$\nCena koju ste pronašli je za 14% niža od prosečne cene ovog hotela od 373 US$ za noćenje.\nCena koju ste pronašli je za 45% niža od prosečne cene ovog hotela od 124 US$ za noćenje.\nCena koju ste pronašli je za 26% niža od prosečne cene ovog hotela od 396 US$ za noćenje.\nPrikaži sve povoljne ponude (10) počev od 532 US$


Uskoro start ap krediti do 25.000 evra za IT sektor - Grad Prijepolje\nGrad Prijepolje > Vesti > Tehnologija > Uskoro start ap krediti do 25.000 evra za IT sektor\nTo će biti realizovano uz pomoć kompanije „Majkrosoft Srbija“ koju je Dinkić danas obišao i gde je razgovarao sa rukovodstvom, a biće uključene i druge uspešne srpske firme u toj oblasti.\nDinkić je kazao da će konkurs biti objavljen već ovog meseca i da će Vlada davati do 25.000 evra za one koji imaju dobre biznis ideje, a koje neće ocenjivati država, već stručnjaci „Majkrosofta“ i drugih kompanija.\n– Pomoć će država davati i u vidu prostora, jer je plan da se otvori veliki tehnološki park na Zvezdari koji je već završen i trebalo bi da se useli odmah posle godišnjih odmora – rekao je ministar.\n„Majkrosoft“ će davati besplatan softver početnicima koji budu u tim tehnološkim inkubatorima.\nDrugi projekat koji je dogovoren sa „Majkrosoftom“ jeste izrada digitalnog pasoša za zapošljavanje mladih, rekao je Dinkić.\n– Veliki je problem kada neko danas završi fakultet, jer ne može lako da nađe posao ako ne savlada veštine iz IT oblasti – rekao je ministar.\nDinkić je naveo da će „Majkrosoft“ i druge kompanije, koje će biti pozvane da u tome učestvuju, vršiti doškolovavanje posebnim kursevima, kako bi se za poslodavce napravio poseban digitalni pasoš znanja koje je neko stekao posle fakulteta. Dinkić je rekao da će za to biti obavljeno i mapiranje po regionima, kao i da bi Beograd, Niš i Novi Sad morali da budu IT centri u Srbiji.


UKIDANJE AKCIZA USKORO DA BUDE OPERATIVNO - Glas Zvornika\nUKIDANJE AKCIZA USKORO DA BUDE OPERATIVNO\nSARAJEVO – Predsjednik Vlade Republike Srpske Radovan Višković izjavio je da očekuje da vrlo brzo bude operativno ukidanje akcize na naftne derivate na period od šest mjeseci, koji su usvojili poslanici Predstavničkog doma Parlamentarne skupštine BiH.\nVišković je, nakon jučerašnjeg sastanka sa predsjedavajućim Savjeta ministara Zoranom Tegeltijom i premijerom Federacije BiH /FBiH/ Fadilom Novalićem, rekao da je Predstavnički dom Parlamentarne skupštine BiH preduhitrio najave iz Republike Srpske u vezi sa akcizama, a sada se očekuje drugi stepen odlučivanja i vidjeće se kako će se to završiti.\nVišković je istakao da je Republika Srpska kandidovala i pitanje zabrane izvoza oblovine iz BiH, jer su značajno poremećeni lanci snabdijevanja.\n“Ukrajina je bila jedan od značajnih snabdjevača, pogotovo hrastovinom i sada zbog poznate situacije u vezi sa ukrajinskim tržištem naši drvoprerađivači mogu doći u probleme, a dobar dio naše sirovine, pogotovo iz privatnih šuma odlazi u izvoz. Bez obzira da li trpili kritike zbog ovakve odluke, mi smo se usaglasili da ovo treba da bude odluka BiH i da važi do kraja godine”, pojasnio je Višković nakon sastanka kojem je prisustvovao i ministar spoljne trgovine i ekonomskih odnosa u Savjetu ministara Staša Košarac.\nOn je rekao da je Republika Srpske pokrenula i temu o okidanju carina na đubrivo.\nVišković je istakao da bi već u narednoj sedmici Savjet ministara trebao donijeti odluku oko ukidanja carine na uvoz đubriva iz trećih zemalja i da su se zajedno obratili Turskoj da BiH dobije određeni kontingent đubriva iz ove zemlje.\n“Većinu naših mjera ćemo u narednom periodu usaglašavati iako smo i do sada nastojali da se pratimo, a ako negdje imamo i razmimoilaženje, da imamo jedinstvene mjere i po pitanju ograničavanja marži i svega što ćemo raditi u narednom periodu”, rekao je Višković.\nPrema njegovim riječima, najvažnije je da vlade Republike Srpske i FBiH i Savjet ministara u narednom periodu učine sve da kontrolišu tokove snabdijevanja BiH koliko je u njihovoj moći i nadležnosti, prije svega dijelom osnovnim životnim namirnicama i energentima, odnosno naftom i naftnim derivatima.\nVišković je istakao da u ovom momentu po tom pitanju nije ugrožena BiH, ali niko ne može prognozirati šta se može desiti u narednim danima.\nOn je dodao da će stanje pratiti, preduzimati mjere i da će skupa raditi na ublažavanju eventualnih udara po tom pitanju.\nVišković je istakao da su na današnjem sastanku dogovorili da se što više pažnje posveti domaćoj proizvodnji i konstatovali i da u Republici Srpskoj i FBiH domaći proizvodi imaju najmanji rast inflatornih kretanja, a da najveće udare na inflaciju i kućne budžete građana trpe od uvezene robe.\n“Poklonićemo značajnu pažnju u oba entiteta za proljetnu sjetvu i za pomoć da naši poljoprivredni proizvođači zasiju što više površina i da time obezbjedimo dovoljne količine hrane za potrebe tržišta BiH”, naglasio je Višković.\nKada je u pitanju Trgovska Gora u Hrvatskoj, gdje ova zemlja namjerava da izgradi odlagalište radioaktivnog otpada, Višković je rekao da će tražiti od međunarodnih predstavnika, prije svega EU, da utiče na svoju članicu Hrvatsku da odustane od tih planova.\nOn kaže da su se dogovorili da zajedno posjete lokalne zajednice u blizini na tom prostoru, i u Republici Srpskoj i FBiH.\n“To nije samo prostor Republike Srpske. Tamo imamo dva bisera Sanu i Unu i bilo kakav uticaj na te rijeke bio bi uticaj na Balkan, a ne samo na Srpsku”, istakao je on.\nVišković kaže da su formirani ekspertski i pravni timovi koje će, kako je danas dogovoreno, Republika Srpska finansirati sa trećinom sredstava koje su predvidjeli još kod usvajanja budžeta kako bi nastavili pravnu borbu i sačivali prostor BiH od mogućeg deponovanja nuklearanog otpada na tom prostoru.\nVišković je naglasio da je zadovoljan današnjim sastankom i izrazio žaljenje što se nisu ranije sastali.\nOn je podsjetio da je Republika Srpska ranije uputila dopis za zajedničku sjednicu entitetskih vlada, što treba njegovati i razgovarati, jer se moraju rješavati životna pitanja koja ne mogu biti izolovana samo na jedan prostor i na jedan entitet.


Erdogan s Putinom o Siriji, s Trampom o Kataru - Sputnjik Srbija\n14:11 12 April 2021\n18:10 30.06.2017 Preuzmite kraći link\nErdogan: Oni misle da prave budale od nas\n„Održan je telefonski razgovor predsednika Rusije Vladimira Putina s predsednikom Turske Redžepom Tajipom Erdoganom. Nastavljen je razgovor o ključnim aspektima rešavanja sirijske krize, uz osvrtanje na peti međunarodni sastanak o Siriji koji će početkom jula, pod pokroviteljstvom Rusije, Turske i Irana biti održan u Astani“, navedeno je u saopštenju.\nTurski predsednik je danas razgovarao telefonom i s američkim kolegom Donaldom Trampom, a jedno od pitanja koje su razmatrali jeste rešavanje sukoba zemalja Persijskog zaliva s Katarom, saopštila je Bela kuća.\nNavedeno je da bi glavni uslov za rešavanje krize trebalo da bude „rad svih zemalja u oblasti prekidanja finansiranja terorizma i borba protiv ekstremističke idelogije“.\n„Predsednik Tramp istakao je važnost svih saveznika SAD i partnera koji pojačavaju napore u borbi protiv terorizma i ekstremizma u svim njegovim formama“, navela je Bela kuća.\ntelefonski razgovor, pregovori o Siriji, Kremlj, Bela kuća, Donald Tramp, Redžep Tajip Erdogan, Vladimir Putin, Astana, Katar, Sirija, Iran, Turska


Skandal na KiM: Brovina priznala da su fotografije silovanja Albanke falsifikat - Sputnjik Srbija\n19:32 17.05.2019 (osveženo 20:01 17.05.2019) Preuzmite kraći link\nFljora Brovina, poslanica vladajuće DPK Kadrija Veseljija, priznala je da su fotografije koje je pokazala u parlamentu falsifikat i da su zloupotrebljene.\nKosovski mediji koji su posumnjali u autentičnost fotografije, potražili su je na internetu i ustanovili da je slika deo pornografskog filma koji nije snimljen na Kosovu.\nBrovina, koja je zbog obelodanjivanja tih fotografija saslušana u kosovskoj policiji, izjavila je da one datiraju iz 2003. godine, prenela je televizija Klan Kosova, prenosi B92.\nOna je, kako se navodi, rekla da je bila predsedavajuća Komisije za nestale osobe kada joj je jedan aktivista dao kovertu i rekao joj da su u njoj dokumenti o silovanju jedne žene, te da može da ih koristi.\n„Nisam mislila da bi mi iko mogao doneti dokumenta koja nisu autentična, a koje sam juče koristila (u parlamentu). Nisam verovala da su neautentični“, rekla je ona i dodala da će njihovu autentičnost verifikovati nadležni organi, kojima će biti na raspolaganju.\nBrovina je sinoć u kosovskom parlamentu tvrdila da su fotografije koje je pokazala poslanicima dokaz da su pripadnici srpskih snaga silovali jednu Albanku naočigled njene porodice.


Zbližavanje Turske i Srbije najviše smeta Nemačkoj - Društvo - Dnevni list Danas\nPočetna » Društvo » Zbližavanje Turske i Srbije najviše smeta Nemačkoj\nNeočekivane veze na Balkanu - spoljnopolitički pogled iz Ankare\nZbližavanje Turske i Srbije najviše smeta Nemačkoj\nNeočekivano zbližavanje Turske i Srbije u poslednjih deset godina od značajnog je uticaja ne samo na Balkanu, već u širem regionu; uprkos negativnom istorijskom nasleđu i gorkim iskustvima koja su razdvojila „dve glavne sile na Balkanu“, lideri dve zemlje doneli su sračunatu odluku da probiju ograde i promovišu bilateralne veze na svim frontovima, navodi se u analizi urednika turskog sajta Todays Zaman Abdulaha Bozkurta. „Što je najvažnije, izgleda da javno mnjenje u obe zemlje u najvećoj meri podržava ponovno povezivanje na korist i Turske i Srbije“, navodi se u tekstu.\n0Piše: S. D. 20. septembra 2011. 18.52\nOhrabrujuće je videti da Srbi ne pokazuju bilo kakvu nelagodnost, već zadovoljstvo zbog principijelnog pristupa turske spoljne politike, a Ankara uviđa centralni značaj Srbije u uspostavljanju mira i stabilnosti na problematičnom Balkanu, piše Bozkurt, iskusni spoljnopolitički novinar, nekadašnji dopisnik Zamana iz Vašingtona. Trilateralni samiti BiH, Srbije i Turske, kao i slični sastanci lidera Turske, Hrvatske i Srbije doneli su značajne rezultate za integrisanje Balkana u Evropu, naveo je autor, ističući u tom kontekstu izvinjenje srpskog parlamenta za masakr u Srebrenici kao naročito značajno dostignuće, te „istorijski susret Erdogana i Tadića“ u Srebrenici na 15 godišnjici zločina.\nTurska je aktivno lobirala da Srbija uđe u evroatlantske institucije, pre svega u NATO, ali i u EU, ali Srbija se suočava sa protivljenjem Nemačke; nije iznenađenje da baš Nemačkoj ponajviše smeta jačanje srpsko-turskih veza, piše u komentaru, jer „Nemačka je snažno podržala raspad Jugoslavije iz istorijskih razloga se protiveći jakoj, nezavisnoj i nesvrstanoj vodećoj zemlji na Balkanu, bila ona Srbija ili Turska“.\nSrbija je izručila osumnjičene za zločine Hagu, podseća Bozkurt, a sada se suočava sa napetošću s Kosovom i preostalim nerešenim problemima u BiH „što može voditi uverenju da šta god Beograd uradio, biće mu preprečen put u EU“. A to veoma podseća na turski slučaj, dodaje, jer Ankara ne napreduje u pregovorima sa EU zbog Kipra, „ili bolje rečeno to Nemačka, Francuska i još poneka zemlja koriste kao izgovor za blokadu turskih pregovora“.\nKada je reč o biznisu, Bozkurt predviđa da će trgovinska razmena između Turske i Srbije kroz nekoliko godina dostići tri milijarde dolara, te pominje mogućnost da Turkiš erlajns kupi Jat. Turobna je, smatra, budućnost Srbije i Turske kada je reč o EU, ali ističe da za razliku od evropske, turska ekonomija jača. „Turska bi bez mnogo oklevanja Srbiji mogla da ponudi privilegovan pristup svom ogromnom domaćem tržištu i direktne turske investicije u srpsku ekonomiju, što je već učinila za Rumuniju i Bugarsku; takođe, Turska bi mogla da bude kapija za kretanje srpske robe ka mnogo većim tržištima na Bliskom istoku, u središnjoj Aziji, pa čak i u Africi“, navodi autor.\nVučić i Fabrici: Evropa i Srbija računaju jedna na drugu\nSelaković čestitao Lavrovu i Borelu Dan pobede nad fašizmom\nFabrici čestitao građanima Srbije Dan Evrope i pozvao ih da se pridruže obeležavanju\nOdmor je otpor!


RHMZ upozorava: Sutra (moguće) opasno vreme - Mondo\nRHMZ upozorava: Sutra (moguće) opasno vreme\nU većem delu Srbije, osim na severu, sutra će na snazi biti žuti meteolaram, što znači da se očekuju potencijalno opasne vremenske prilike koje zahtevaju oprez.\nFoto: Anadolija/Ales Beno\nNa severu zemlje neće biti padavina, a popodne će biti i sunca. Istočni i jugoistočni vetar biće slab do umeren, u južnom Banatu i Pomoravlju povremeno jak. Na planinama istočne Srbije uz jak vetar moguće je lokalno stvaranje snežnih nanosa.\nOd ponedeljka u većini mesta "ledeni dan" - temperatura se neć dizati iznad nule, pretežno oblačno, mestimično sa snegom, jačim na jugu i jugoistoku, uz dalje povećanje visine snežnog pokrivača.\nOd utorka se predviđa toplije vreme s kišom, na višim planinama sa snegom.\nMeteo-upotorenje: Sutra potencijalno opasno vreme širom Srbije!\nSutra potencijalno opasno vreme širom Srbije\nB92 (17) Mondo (10) RTS (8)\nKosovo i Metohija Metohija Šumadija Kosovo RHMZ\nStefanović: Službe bezbednosti dobile određene zadatke\nEurActiv pre 9 minuta\nDanas pretežno oblačno i hladno vreme\nPeščanik pre 52 minuta


Hrvatska: Optužnica zbog pretnji smrću Deuloviću na Fejsbuku\nSplitsko Opštinsko državno tužilaštvo podiglo je optužnicu protiv 27-godišnjaka koji je putem društvene mreže Fejsbuk pretio smrću splitskom novinaru i književniku Borisu Dežuloviću.\nHina prenosi da se osumnjičenom stavlja na teret da je 23. decembra 2016. putem svojeg Fejsbuk profila napisao preteću poruku na profilu kluba gde je u sklopu književne večeri trebalo da nastupi Dežulović.\n- Poruku u kojoj osumnjičeni vređa Dežulovića i preti mu ubistvom, upravnica kluba je pokazala oštećenom - navodi se u saopoštenju objavljenom na sajtu hrvatskog Državnog tužilaštva.\nSudu je predloženo izricanje uslovne osude na kaznu zatvora u trajanju od šest meseci, tako da okrivljeni ne bi išao u zatvor ako u roku od godinu dana ne bi počinio novo krivično delo.\nRENT-A-PRINC Kako su IMUĆNI KRIMINALCI plaćali za stolicu pored kraljevske porodice\nSAD: Podignuta optužnica protiv dvojice saradnika Hezbolaha\nPodignuta optužnica protiv bivše predsednice Južne Koreje\nJEZIVI DETALJI SLUČAJA "ZADARSKOG FRICLA" Hrvat (55) godinama silovao ćerku i pretio da je NIKAD neće pustiti iz kuće\nJEDAN DETALJ, A LAVINA KOMENTARA "Nikolija, šta ti je to na licu?"\nPiksi uživao na plaži, a iznenadićete se kad vidite njegov KUPAĆI\nEvo šta su Anini RODITELJI uradili nakon dobijanja unuka i koliko ju je KOŠTAO porođaj prirodnim putem


Sve smo bliži globalnom porezu na digitalne gigante | Nova Ekonomija\nNajmoćnije nacije sveta pristale su krajem prošle nedelje da temeljno preispitaju međunarodne poreske prakse, a zvaničnici su podržali uvođenje globalnog minimalnog poreza od 15 odsto i druge izmene usmerene na suzbijanje poreskih oaza.\nNova minimalna poreska stopa će se primenjivati na kompanije sa godišnjim prihodom većim od 750 miliona evra (866 miliona dolara) i prikupiće se oko 150 milijardi dolara dodatnih globalnih poreskih prihoda po godini.\nProfit se do sada oporezivao uglavnom firmama u zemljama gde su imale fizičko prisustvo.\nSjedinjene Američke Države su predložile najnižu stopu poreza na dobit od 15 odsto. Ovaj potez predstavlja jedan od načina kako bi se smanjilo podstice kompanija da preusmeravaju svoje profite u inostranstvu zbog umanjenja poreza.\nRepublikanci su se odmah usprotivili globalnom sporazumu i zapretivši da će ga blokirati u Kongresu.\nOvaj dogovor predstavlja temelj za stvaranje digitalne ere. Prema sporazumu, tehnološki giganti poput Amazona, Fejsbuka i drugih velikih globalnih preduzeća moraće da plaćaju porez u zemljama u kojima se njihova roba ili usluge prodaju, čak i ako tamo nemaju fizičko prisustvo.\nU saopštenju Organizacije za ekonomsku saradnju i razvoj u saopštenju se navodi da nije ponuđen jasan vremenski rok do kada će postojeći "porezi na digitalne usluge" koje zemlje imaju biti poništeni i kako će se novi porezi na velike, profitabilne kompanije podeliti među zemljama.\nEvropske vlade godinama nastoje da izjednače globalni poreski sistem od kojeg su zavisile zemlje sa niskim porezima, poput Irske, kako bi namamile firme koja žele da smanje poreze koje plaćaju.\nPrvi put bismo bili u situaciji na svetskom nivou da izbegnemo optimizaciju poreza i izbegavanje plaćanja poreza. i imali bismo pristojan iznos poreza koji plaćaju digitalni giganti iz Sjedinjenih Država, Kine ili Evropske unije zemlje, rekao je francuski ministar finansija Bruno Le Majir, a prenosi Njujork Tajms.\nFinalizacija sporazuma očekuje sledeće u Vašingotnu kojoj će prisustvovati predstavnici 20 najvećih kompanija, dok će nacionalni lideri popisati ugovor na Samitu u Rimu krajem oktobra. Cilj je da se sporazum aktivira do 2023. godine, kako bi se promenili poreski zakoni I ažurirali međunarodni poreski ugovori.\nJedna od prepreka sa kojom se suočila Evropska unija kako ubediti zemlje poput Irske, Estonije I Mađarske da se prijave jer su njihovi ekonomski modeli izgrađeni oko niskih poreskih stopa, a bez jednoglasnosti u EU, sporazum se ne bi bio usvojiti.


Dr Nestorović otkrio nešto JEZIVO, EVO šta se KRIJE od nas: Njegove reči zaledile su krv u žilama – DA LI JE MOGUĆE? – Nezavisni Portal\nOsoba koja izaziva sa svojim izjavama vezanih uz korona virus najviše pažnje je svakako doktor Branislav Nestorović, koji je inače po specijalizaciji pedijatar. Razlog tome je što on uvijek iznosi neke teorije za koje niko prije nije rekao niti jednu riječ, tako da sa svakom od njih podigne veliku prašinu u javnosti, a njegovim kolegama često ne bude dobro pa nisu rijetke situacije da ga neke od njegovih kolega i demantuju. Neki smatraju da Nestorović dosta često i ne zna šta priča, dok je mnogo i onih koji smatraju da on jedini smije da govori o nekim stvarima, dok drugi šute o tome.\nOno što je mnogima posebno interesantno je njegova izjava da trenuna situacija sa koronom nije niti malo slična onome što smo imali u martu i aprilu, pa je tako na nedavnom gostovanju na televiziji rekao kako se sada ne radi o drugom talasu korona virusa, jer da bi govorili o drugom talasu, prvi treba da se završi što kod nas nije slučaj. On smatra da bi prvi talas trebao da traje do kraja jula, a onda bi mogao da nastupi mirniji period do jeseni ili zime.\nOno što je mnoge koji su gledali ovu emisiju začudilo je njegova izjava da njemu sve ovo danas i ne liči na koronu, s obzirom da sve veći broj mladih ljudi oboljeva, on je rekao kako sve više misli da se ovdje radi o drugačijam virusu koji je isto tako došao izvana. Otišao je čak toliko daleko da je rekao da misli da virus potiče iz Švicarske ili Italije, te je naglasio da je i dalje fizička distanca jedna od najboljih mjera od širenja zaraze\nSRPKINJA unajmila DETEKTIVA DA RAZOTKRIJE dečka svoje kćerke: Kad vidite šta je otkrila, život će vam se zgaditi – Ona doživjela NERVNI SLOM (FOTO)\nNESREĆE KOJE SU ZAVILE REGION U CRNO Ove poznate ličnosti su tragično…


Tanjug 14. septembra 2021. 14:44\nTOKIO – Sjedinjene Američke Države nemaju neprijateljske namere prema Severnoj Koreji i nadaju se da će ona pozitivno odgovoriti na ponude za razgovore o njenom nuklearnom naoružanju i programima balističkih raketa, rekao je danas američki izaslanik tokom susreta sa azijskim saveznicima.\nSastanak visokih zvaničnika SAD-a, Japana i Južne Koreje o načinima da se okonča sukob sa Severnom Korejom, dogodio se dan nakon što je Severna Koreja testirala nove rakete velikog dometa, piše Rojters.\n„Sjedinjenje Američke Države nemaju neprijateljske namere prema Demokratskoj Narodnoj Republici Koreji (DLRK)“, rekao je američki izaslanik za Severnu Koreju, Sung Kim na pregovorima u Tokiju.\n„Nadamo se da će DLRK pozitivno odgovoriti na naše višestruke ponude za susret bez preduslova“, navodi se u saopštenju.\nBivši američki predsednik Donal Tramp se tri puta sastao sa liderom Severne Koreje Kim Džong-unom, ali nije postignut napredak u zahtevu SAD da Severna Koreja odustane od svojih nuklearnih i raketnih programa u zamenu za ublažavanje sankcija.\nAdministracija predsednika Džoa Bajdena saopštila je da će nastojati diplomatkim putem da postigne cilj potpune denuklearizacije Severne Koreje, ali da neće tražiti „veliku pogodbu“ sa Pjongjangom.\nAmerički izaslanik Sung Kim se nije osvrnuo na testiranje rakete u svojim javnim primedbama, a kasnije je rekao da su on i njegov japanski kolega Takehiro Funakoši i juznokorejski kolega Noh Kiu-duk imali „sjajnu diskusiju“.\n„Sve tri zemlje su se složile da treba da nastavimo diplomatski put, ali glavni cilj je potpuna denuklearizacija Korejskog poluostrva“, rekao je Kim Sung za Rojters.\nMinistarstvo spoljnih polslova Južne Koreje je u saopštenju navelo da su se tri izaslanika složila da su „dijalog i diplomatija hitni kako bi se postigla potpuna denuklearizacija Korejskog poluostrva“.


Hotel Bella Napa Bay, Kipar-Aja Napa - Amos Travel\nHotel Bella Napa Bay, Kipar-Aja Napa\nJedan od najboljih hotela sa 3* u Aja Napi, pre svega zbog izuzetnog položaja i pogleda na more, blizine prelepe peščane plaže (300m), i male udaljenosti od centra grada (oko 1,500m). Osim toga, hotel se može pohvaliti sadržajima koji u potpunosti odgovaraju hotelu sa 4*. Gostima su na raspolaganju: veliki spoljašnji bazen sa ležaljkama i suncobranima, bazen za decu, unutrašnji bazen, glavni restoran, a la carte restoran, bar u lobiju, bar na bazenu, teretana, parno kupatilo, sauna, teniski teren (mogućnost najma opreme i časova tenisa), bilijar, stoni tenis, animacija za decu i odrasle. Korišćenje wi-fi interneta je besplatno na javnim površinama i u sobama.\nSve sobe su klimatizovane, imaju balkon ili terasu, telefon, SAT LCD TV, radio, sef, aparat za kafu i čaj. Porodične sobe mogu da prime troje dece do 12 godina, što hotel čini posebno atraktivnim za višečlane porodice.


Oko 650 dece u Novom Sadu dobiće besplatnu HPV vakcinu protiv uzročnika raka grlića materice - Novi Sad\n08:09:00 24.09.2021, Komentara: 0\nNovi Sad - Oko 650 novosadskih tinejdžera imaće mogućnost da prime vakcinu protiv humanog papiloma virusa u narednom periodu. Vakcina je namenjena deci uzrasta od 12 do 18 godina, a biće dostupna kod izabranih pedijatara u Domu zdravlja "Novi Sad".\nNovi Sad je jedini grad u Srbiji koji sprovodi ovakvu imunizaciju devojčica i dečaka protiv smrtonosnog virusa, a to čini drugu godinu zaredom. Nažalost, ovo je moguće samo putem projektnog finansiranja jer država ne obezbeđuje besplatnu HPV vakcinu za decu o trošku zdravstvenog osiguranja.\nProjekat „Preporučena imunizacija protiv HPV infekcije dece školskog uzrasta u Novom Sadu“ realizuje Institut za javno zdravlje Vojvodine, a Grad je izdvojio blizu 15 miliona dinara za imunizaciju oko 650 dece koje imaju izabranog pedijatra u Domu zdravlja „Novi Sad“. Prošle godine za ovu vakcinu izdvojeno je 10 miliona dinara.\nČlan Gradskog veća za zdravstvo dr Dragan Stajić poručuje da je izdvajanje novca u ovu svrhu konkretan odgovor u borbi protiv raka grlića materice.\n- Prevencija humanog papiloma virusa je jako značajna jer je ovaj virus među glavnim uzročnicima raka grlića materice i drugih karcinoma. U našoj zemlji godišnje od te opake bolesti oboli i do 1.500 žena, a umre čak 600. U cilju prevencije ove bolesti Svetska zdravstvena organizacija preporučuje vakcinaciju i to je najvažnija stvar koju roditelji mogu da učine za svoju decu. Nažalost, u našoj zemlji ova vakcina je preporučena, ali ne i obavezna, a cena vakcine je takva da nije svima dostupna. Zato sam izuzetno ponosan što Grad Novi Sad jedini u Srbiji već drugu godinu za redom omogućava besplatnu vakcinaciju. To je naš konkretan odgovor u borbi protiv raka grlića materice i rešenje za najčešći uzrok smrti kod žena - navodi Stajić.


Haris Bašić nije više član UO Uprave za indirektno oporezivanje - Klix.ba\nHaris Bašić nije više član UO Uprave za indirektno oporezivanje\n8.4.2010. u 14:29\nVijeće ministara BiH je danas razriješilo Harisa Bašića s pozicije člana Upravnog odbora Uprave za indirektno oporezivanje iz reda eksperata, koji je na tu dužnost imenovan polovinom 2004.\nIstovremeno je s liste najboljih kandidata za člana Upravnog odbora Uprave za indirektno oporezivanje na mandat od pet godina imenovan Ismet Suljendić.\nVijeće ministara BiH utvrdilo je i Prijedlog dvogodišnjeg sporazuma o saradnji između BiH i Regionalnog ureda Svjetske zdravstvene organizacije za Evropu.\nPredlagač, Ministarstvo civilnih poslova, dostavit će Prijedlog sporazuma Predsjedništvu BiH u proceduru, a za potpisnika predložen je Sredoje Nović.\nZaključivanje ovog sporazuma za 2010. i 2011. proisteklo je iz preliminarnog Srednjoročnog okvira saradnje između Regionalnog ureda Svjetske zdravstvene organizacije za Evropu i Vijeća ministara BiH za period od 2008. do 2013.\nUkupni procijenjeni budžet iznosi 1.190.000,00 američkih dolara i bit će iskorišten za jačanje funkcije savjesnog upravljanja i skupljanja informacija za implementaciju strateškog plana reforme zdravstvenog sistema te za smanjenje zdravstvenog, socijalnog i ekonomskog opterećenja uzrokovanog zaraznim oboljenjima.\nVijeće ministara nastavit će raditi na osiguranju dodatnih sredstava za provođenje ovih aktivnosti.\nNa sjednici je utvrđen i Prijedlog sporazuma o saradnji u oblasti turizma između Vijeća ministara BiH i Vlade Republike Srbije, koji će Ministarstvo vanjske trgovine i ekonomskih odnosa dostaviti Predsjedništvu BiH u daljnju proceduru, a za potpisnika predložen je ministar Mladen Zirojević.\nOvim sporazumom BiH i Srbija intenzivirat će saradnju u oblasti turizma koja, između ostalog, uključuje preduzimanje neophodnih mjera za osiguranje što jednostavnijeg prelaska međudržavne granice tokom cijele godine i sigurnosti turista koji putuju iz jedne u drugu zemlju te razmjenu informacija u vezi s investicijama u ovoj oblasti.\nVijeće ministara BiH ovlastilo je predsjedavajućeg Vijeća ministara BiH Nikolu Špirića da, uime Vijeća ministara BiH, izvrši protokolarno potpisivanje Akcionog plana programa za BiH za period od 2010. do 2014. između Vijeća ministara BiH i UNICEF-a.\nMinistarstvo finansija i trezora BiH zaduženo je da pokrene inicijativu za izmjenu odredbe člana 29. stav 1. tačka 4. Zakona o PDV-u, u smislu da PDV ne bude plaćan na snabdijevanje dobrima i uslugama u okviru međunarodnih projekata pružanja pomoći, posebno onih koju su namijenjeni najugroženijim kategorijama.\nOsnovni cilj Akcionog plana programa za BiH do 2014. je pružanje podrške naporima Vijeća ministara usmjerenim ka jačanju socijalne uključenosti i kohezije, smanjenju diskriminacije i nejednakosti među djecom te povećanju potencijala za njihov razvoj.\nAkcioni plan programa za BiH bit će implementiran u skladu s Osnovnim sporazumom o saradnji koji je BiH s UNICEF-om zaključila 1993.\nUtvrđen je i Prijedlog protokola o zaštiti od poplava uz Okvirni sporazum o slivu rijeke Save u skladu s procesima integracije u Evropsku uniju.\nPredlagač, Ministarstvo vanjske trgovine i ekonomskih odnosa, dostavit će Prijedlog protokola Predsjedništvu BiH u daljnju proceduru, a za potpisnika predložen je ministar Mladen Zirojević.\nProtokol je pripremljen u skladu s ranije potpisanim Okvirnim sporazumom o slivu rijeke Save kojim je utvrđeno da će BiH, Hrvatska, Srbija i Slovenija sklopiti protokol o zaštiti od poplava radi sprječavanja ili ograničavanja opasnosti i smanjivanja negativnih posljedica.\nVijeće ministara BiH utvrdilo je Prijedlog osnova za vođenje pregovora radi pristupanja BiH Pekinškom amandmanu Montrealskog protokola Bečke konvencije o zaštiti ozonskog omotača.\nMinistarstvo vanjske trgovine i ekonomskih odnosa dostavit će Prijedlog osnova Predsjedništvu BiH u daljnju proceduru. Na ovaj način BiH će pristupiti svim amandmanima Montrealskog protokola, što je važan korak u implementiranju pravne stečevine Evropske unije u oblasti zaštite okoliša.\nDonijete su i pojedinačne odluke o imenovanju Nevenke Savić, direktorice Direkcije za evropske integracije, za državnog koordinatora za Instrument pretpristupne pomoći (IPA) i o imenovanju ministra finansija i trezora i dosadašnjeg državnog koordinatora za IPA-u Dragana Vrankića za službenika za akreditiranje.\nFunkcije državnog koordinatora i službenika za akreditiranje uspostavljene su Okvirnim sporazumom o pravilima saradnje koja se odnosi na IPA-u.\nKako su Ministarstvo finansija i trezora BiH i Direkcija za evropske integracije nadležni za uspostavljanje kapaciteta za decentralizirano upravljanje IPA sredstvima, prilikom imenovanja vodilo se računa o već uspostavljenim kapacitetima i prirodi poslova koji se obavljaju u ovim institucijama.\nVijeće ministara BiH utvrdilo je Prijedlog osnova za zaključivanje Sporazuma o finansiranju između BiH i Komisije Evropskih zajednica u vezi s Državnim programom (drugi dio) za 2009. u okviru Instrumenta za pretpristupnu pomoć (IPA). Ministarstvo finansija i trezora dostavit će Prijedlog osnova Predsjedništvu BiH u daljnju proceduru, a za potpisnika predložen je ministar Dragan Vrankić.\nRiječ je o grant sredstvima u ukupnom iznosu od 41.500.000 eura za finansiranje 15 projekata iz oblasti: politički i ekonomski zahtjevi, ispunjavanje evropskih standarda i podrška programima. Ukupna vrijednost ovih projekata je 45.606.730,00 eura, s tim da je iz Budžeta institucija BiH već osigurano 1.040.554,00 eura, niži nivoi vlasti osigurali su 2.583.436,00 eura, a sufinansiranje korisnika granta iznosi 482.740,00 eura.\nVijeće ministara BiH utvrdilo je i Prijedlog osnova za zaključivanje Sporazuma o finansiranju između BiH i Komisije Evropskih zajednica o višekorisničkom tempus programu u okviru Instrumenta za pretpristupnu pomoć (IPA) - pomoć tranziciji i izgradnji institucija za 2009.\nPredlagač, Ministarstvo finansija i trezora dostavit će Prijedlog osnova Predsjedništvu BiH u daljnju proceduru, a za potpisnika je predložen ministar Dragan Vrankić.\nOčekivani rezultati ovog projekta su: daljnje usaglašavanje visokog obrazovanja s evropskim standardima, bolja univerzitetska administracija i jača regionalna saradnja između univerziteta. Učešće Evropskih zajednica za 2009. po osnovu ovog programa iznosi 2.400.000,00 eura za BiH, s tim da će isplata ovog granta zavisiti od raspoloživih sredstava.\nUtvrđen je i Prijedlog osnova za zaključivanje Sporazuma o finansiranju između BiH i Komisije Evropskih zajednica u pogledu prekograničnog programa između BiH i Republike Hrvatske za 2009. na osnovu Instrumenta za pretpristupnu pomoć (IPA) komponenta II - prekogranična saradnja.\nPredlagač, Ministarstvo finansija i trezora, dostavit će Prijedlog osnova Predsjedništvu BiH u daljnju proceduru, a za potpisnika je predložen ministar Dragan Vrankić.\nPrekogranični program usmjeren je na oblasti turizma i malih i srednjih preduzeća, kao i na unapređenje kvaliteta života i poboljšanje socijalne kohezije kroz zaštitu prirode i okoliša i kroz bolji pristup uslugama. Ovaj program ukupno je vrijedan 2.352.941,16 eura, od čega se na Hrvatsku i BiH odnosi po 50 posto ili po 1.176.470,58 eura, s tim da će milion eura biti osigurano iz IPA-e za Bosnu i Hercegovinu, a 176.470,58 eura domaćim kofinansiranjem.\nVijeće ministara BiH utvrdilo je i Prijedlog osnova za pristupanje BiH Konvenciji Vijeća Evrope o pristupu službenim dokumentima, koji će Ministarstvo za ljudska prava i izbjeglice dostaviti Predsjedništvu BiH u daljnju proceduru, uz prijedlog da se za potpisnika odredi šef Misije BiH pri Vijeću Evrope u Strasbourgu.\nPristupanjem ovoj konvenciji BiH želi omogućiti svojim građanima da pristupe zvaničnim dokumentima i tako ostvare svoja prava. Konvencija Vijeća Evrope o pristupu službenim dokumentima otvorena je za potpisivanje 18. juna 2009.\nVijeće ministara BiH utvrdilo je Prijedlog odluke s osnovama za pristupanje BiH Međunarodnoj organizaciji za vino i vinovu lozu (OIV).\nZaključeno je da predlagač, Ministarstvo vanjskih poslova, dostavi Prijedlog osnova Predsjedništvu BiH u daljnju proceduru, uz prijedlog da ministar vanjskih poslova Sven Alkalaj uputi pismo generalnom sekretaru OIV-a za prijem BiH u članstvo ove organizacije. Članstvom u OIV-u BiH će sektor vinogradarstva i vinarstva postepeno i pravovremeno prilagoditi normama Evropske unije.\nTakođer, veoma je važno što bi pristupanjem OIV-u bilo omogućeno da bosanskohercegovačke autohtone sorte vina ("Žilavka" i "Blatina") postanu dio svjetskog fonda plemenitih sorti.\nVijeće ministara utvrdilo je Prijedlog odluke o ratifikaciji Sporazuma o finansiranju između BiH i Evropske investicione banke – kredit Investiciono-razvojne banke Republike Srpske za mala i srednja preduzeća u vrijednosti od 50 miliona eura.\nIstovremeno Vijeće je utvrdilo Prijedlog odluke o ratifikaciji Sporazuma o kreditu između BiH i Međunarodne banke za obnovu i razvoj (IBRD) – Projekt poboljšanja pristupa finansijskim projektima za mala i srednja preduzeća u vrijednosti od 47.800.000,00 eura. Ministarstvo vanjskih poslova BiH dostavit će prijedloge odluka Predsjedništvu BiH radi donošenja.\nVijeće ministara BiH, na prijedlog Ministarstva sigurnosti, donijelo je Odluku o odobravanju Projekta izgradnje glavnog sjedišta Službe za poslove sa strancima i Terenskog centra Sarajevo, koji će se uvrstiti u Program višegodišnjih kapitalnih ulaganja za period 2011. - 2013. godine u vrijednosti od 6.525.000,00 KM.\nProjekt će biti finansiran iz Budžeta institucija BiH i međunarodnih obaveza BiH s tim da će u 2011. biti realizirano 3.800.000,00 KM, a u 2012. 2.725.000,00 KM.\nRealizacijom ovog višegodišnjeg projekta BiH ispunjava jedan od ključnih prioriteta iz Evropskog partnerstva i Akcionog plana za realizaciju prioriteta iz ovog dokumenta.\nZgrada glavnog sjedišta Službe za poslove sa strancima bit će izgrađena na lokaciji Sarajeva na području općine Novi Grad (Aerodromsko Naselje – Dobrinja).\nVijeće ministara BiH donijelo je i Odluku o odobravanju Projekta izgradnje Državnog zatvora BiH koji će biti uvršten u Program višegodišnjih kapitalnih ulaganja za period od 2010. do 2012. godine.\nPrema Operativnom planu, ukupni troškovi za izgradnju Državnog zatvora iznose 77.609.541,00 KM, od čega će država BiH osigurati ukupno 15.707.520,50 KM, i to iz domaćeg budžeta 13.137.520,50 KM, s tim da vrijednost zemljišta iznosi 2.570.000,00 KM. Preostala sredstva bit će osigurana iz donacija, programa tehničke pomoći te iz kredita.\nNa prijedlog Ministarstva vanjskih poslova, donijeta je i Odluka o izmjenama Odluke o uspostavljanju NATO koordinacionog tima Vijeća ministara BiH.\nIzmjenama Odluke u NATO koordinacioni tim imenovani su: Ana Trišić-Babić, zamjenica ministra vanjskih poslova - predsjednik Tima i Zoran Šajinović, pomoćnik ministra odbrane, zamjenik predsjednika Tima.\nČlanovi su: Samir Agić, pomoćnik ministra sigurnosti, Branimir Mandić, pomoćnik ministra vanjskih poslova za multilateralu, Fuad Šabeta, šef Odjeljenja za mir i sigurnost u Ministarstvu vanjskih poslova, Bakir Sadović, savjetnik u Odsjeku za NATO u PfP-u u Ministarstvu vanjskih poslova, Drago Radić, šef Odsjeka za saradnju s NATO-om - PfP u Ministarstvu odbrane, Sandra Malešić, šef Odsjeka za evropske integracije u Ministarstvu pravde, Milomir Hršum, inspektor u Ministarstvu vanjske trgovine i ekonomskih odnosa, Izet Bajrambašić, pomoćnik ministra komunikacija i prometa, Zoran Dakić, pomoćnik ministra za izbjeglice i ljudska prava, Damir Dizdarević, pomoćnik ministra civilnih poslova te Darija Ramljak, pomoćnik direktora Direkcije za evropske integracije Vijeća ministara BiH.\nU člansto su izabrani i Alida Sofić, pomoćnik direktora Direkcije za ekonomsko planiranje Vijeća ministara BiH, Vlatka Lovrić, Ministarstvo finansija i trezora, Edvin Alibašić, Uprava za indirektno oporezivanje BiH, Miloš Šavija, Obavještajno - sigurnosna agencija BiH i Mirsad Čaluk, Ministarstvo odbrane – sekretar Tima.\nVijeće ministara BiH, na prijedlog Ministarstva finansija i trezora, donijelo je Odluku o odobravanju 90.000 američkih dolara za uplatu doprinosa u osmom popunjavanju fondova (2010. - 2012.) Međunarodnog fonda za poljoprivredni razvoj (IFAD).\nUplatom ovih sredstava BiH po drugi put učestvuje u punjenju fondova IFAD-a, čime iskazuje spremnost da, kao članica Fonda, učestvuje u međunarodnom finansiranju projekta u oblasti poljoprivrede.\nPrvi put BiH je finansijski učestvovala u punjenju Fonda 2006. kada je uplaćeno 75.000 američkih dolara.\nNakon 1995. IFAD je BiH za finansiranje pet projekata u oblasti poljoprivrede odobrio sredstva u ukupnoj vrijednosti od 55,7 miliona američkih dolara.\nVijeće ministara BiH usvojilo je Izvještaj Ministarstva vanjske trgovine i ekonomskih odnosa o međunarodnoj pomoći za sektor poljoprivrede, prehrane i ruralnog razvoja 2009. u BiH u kojem se ističe da su implementirani ili je počelo implementiranje programa i projekata u ukupnoj vrijednosti od 87.913.739,00 eura.\nRiječ je o bespovratnim sredstvima (grantovi), kreditnim zaduženjima (Svjetska banka, IFAD), kao i sredstvima kojim korisnici sufinansiraju donatorske programe i projekte.\nS ciljem razvoja sektora poljoprivrede u BiH, prema podacima iz ovog izvještaja, implementira se 28 projekata, među kojima su ključni projekti: projekt Svjetske banke –Poljoprivreda i ruralni razvoj (ARDP) i projekti finansirani sredstvima Instrumenta pretpristupne pomoći Evropske unije (IPA).\nVijeće ministara BiH donijelo je i Prijedlog pravilnika o izmjenama Pravilnika o uslovima uvoza i provoza živih životinja, proizvoda životinjskog porijekla, veterinarskih lijekova, stočne hrane i otpadaka životinjskog porijekla u BiH.\nMinistarstvo vanjske trgovine i ekonomskih odnosa predložilo je, između ostalog, izmjene u pogledu neograničenog broja država iz kojih se mogu uvesti veterinarski lijekovi, s ciljem olakšavanja primjene ovog pravilnika.\nVijeće ministara BiH podržalo je prijedloge vlada Republike Srpske i Federacije BiH i imenovalo Seku Kuzmanović iz Republike Srpske i prof. dr. Seada Dizdarevića iz Federacije BiH za članove Upravnog odbora Nezavisnog operatera sistema za prijenosni sistem u BiH, saopćeno je.\nProljetno čišćenje Sarajeva\n08.04.2010. u 14:30\nMedvedev i Obama potpisali historijski sporazum\n08.04.2010. u 13:38\nZemljotres jačine 7,1 stepen pogodio Mexico City\nPrijetnja za živote\nStanovnici Portorika pripremaju se za najveći uragan u posljednjih 100 godina\nZagreb ne odustaje\nPlenković za bilateralno rješavanje graničnog spora sa Slovenijom\nForto i Jukić se ogradili: Delegate koji primaju duple paušale treba javno prozvati\nUstaški pamfleti postavljeni u sarajevskom naselju Dobrinja\nMalo im 3.000 KM: Delegati u Domu naroda PFBiH nezakonito uzimali paušale u kantonalnim skupštinama


Ronaldo gleda u leđa Dušanu Tadiću! - Sportske.net\nRonaldo gleda u leđa Dušanu Tadiću!\nMomak koji je u mandatu Radovana Ćurčića označen kao prekobrojan izrastao je u najkorisnijeg pojedinca tekućeg kvalifikacionog ciklusa.\nMelem za oči - Srbija konačno u društvu najboljih!Stojke deo evropske eliteJesenas mu je slomio nos, ali Tadić bi ga rado video u Beogradu!Lalatović: "Imamo moćan tim"Nemci bolji od ''Orlića'', EP sada daleko!\nFudbalska reprezentacija Srbije na polovini kvalifikacionog ciklusa može da se pohvali prvim mestom na tabeli Grupe D, pošto posle pet odigranih utakmica ima 11 osvojenih bodova iz tri pobede i dva remija.\nMotor pokretač Muslinovog tima do sada je bio Dušan Tadić koji je svoju klasu dokazao time što je učestvovao kod 11 od 12 golova koliko je Srbija postigla na pet utakmica.\nNe samo da mu nema ravnog u našem nacionalnom timu, Dušan Tadić je neprikosnoven kada se pogleda kompletan učinak svih igrača u dosadašnjem toku kvalifikacija za Svetsko prvenstvo u Rusiji.\nSa četiri postignuta gola i sedam asistencija "Dušan Silni" zauzima prvo mesto nalisti deset najkorisnijih igrča u tekućem kvalifikacionom ciklusu.\nU leđa srpskog maestra gleda Kristijano Ronaldo koji sa devet golova dominira među strelcija, ali zato nema nijednu asistenciju, baš kao ni Robert Levandovski koji ga prati sa 8 pogodaka.\nNajbliži Dušanu kada se uzmu u obzir golovi i asistencije jeste Nemac Tomas Miler koji je dao gol više od srpskog reprezentativca ali ima tri asistencije manje.\nPogledajte kako izgleda lista deset najkorisnijih igrača dosadašnjeg toka kvalifikacija za Mundijal na kojoj Dušan Tadić vodi glavnu reč.\nA post shared by Sportske.net (@sportskenet) on Mar 27, 2017 at 2:27am PDT


Protivgradna zaštita u Srbiji nedovoljno efikasna - AgroSmart\nZa protivgradnu zaštitu u Republici Srbiji u periodu 2015- 2017. godine prosečno godišnje izdvojeno oko 625 miliona dinara, i to iz budžeta Republike Srbije, budžeta AP Vojvodine i budžeta jedinica lokalne samouprave utvrdila je Državna revizorska institucija. Prema podacima ove institucije, grad je kao elementarna nepogoda u poslednje tri godine u Srbiji naneo je ukupnu štetu od oko 6 milijardi dinara, najviše u poljoprivredi.\nCilj sprovedene revizije je bio da se ispita da li se efikasnijim sprovođenjem mera protivgradne zaštite i kombinovanjem aktivne (odbrana od grada) i pasivne (osiguranje) zaštite, može smanjiti šteta od grada i postići bolja zaštita poljoprivrednog proizvoda i poljoprivrednog proizvođača.\nRevizijom su bile obuhvaćene aktivnosti RHMZ-a i Ministarstva poljoprivrede u periodu 2016 – 2017. godine, a prikupljeni su i podaci koliko se sredstava izdvaja iz budžeta AP Vojvodine i budžeta jedinica lokalne samouprave za sprovođenje mera zaštite od grada.\nZaključak Institucije je da postojeći pristup RHMZ-a u planiranju sredstava potrebnih za funkcionisanje protivgradne zaštite, distribuciji protivgradnih raketa i održavanju lansirnih stanica ne obezbeđuje u dovoljnoj meri zaštitu poljoprivrednog proizvoda i poljoprivrednog proizvođača. Kako se navodi u zaključku, RHMZ ne obezbeđuje na vreme potrebne uslove za optimalno funkcionisanje sistema odbrane od grada. Razlog za to je oslanjanje na naknadno dobijanje sredstava iz tekuće budžetske rezerve i pomoć jedinica lokalne samouprave.\nIako je RHMZ nadležan za planiranje i finansiranje protivgradne zaštite, revizijom je utvrđeno da u finansiranju protivgradne zaštite delimično učestvuju i AP Vojvodina i neke jedinice lokalne samouprave. Iz tog razloga potrebna sredstva nisu bila obezbeđena na početku sezone, već su obezbeđena naknadno u skladu sa budžetskim mogućnostima. Revizorska institucija iz tog razloga navodi da je nabavka, distribucija protivgradnih raketa i održavanje lansirnih stanica neadekvatna i da ugrožava sprovođenje mera protivgradne zaštite ugrožavaju njenu efikasnost\nTrenutno je situacija takva da RHMZ zavisi od raketa koje doniraju jedinice lokalne samouprave, što stvara rizik da lansirne stanice ostanu bez njih u toku dejstva. Takođe, kako se navodi, RHMZ ne distribuira protivgradne rakete prema riziku pojave grada već ih usmerava na teritorije jedinica lokalnih samouprava koje su donirale sredstva. Iz tog razloga događa se da pojedine lokalne samouprave koje su više izložene dejstvu grada ostanu bez rakete u toku dejstva, dok se na drugoj teritoriji ne utroše sve.\nIz revizorske institucije navode i da Ministarstvo poljoprivrede vrši delimičan nadzor nad pripremom i sprovođenjem odbrane od grada, ali i da ono treba da propiše metodologiju za procenu štete od grada na poljoprivrednim kulturama, što nije učinilo. Jedinice lokalne samouprave koje vrše procenu štete, naime, koriste Uputstvo o jedinstvenoj metodologiji za procenu štete od elementarnih nepogoda iz 1987. godine. Donošenjem navedene metodologije, nadležno ministarstvo bi omogućilo uporedive podatke, vrednosno iskazane o šteti nastaloj kao posledica grada.\nResorno ministarstvo promoviše pasivnu odbranu od grada subvencionisanjem osiguranja i podsticajima za podizanje protivgradnih mreža. Međutim, ono ne prati efekte podsticaja zbog čega ne može da sprovede pravu evaluaciju ovih mera podrške.\nDržavna revizorska institucija, nakon sprovedene revizije dala je preporuke Republičkom hidrometeorološkom zavodu da uradi stručnu analizu distribucije protivgradnih raketa u cilju efikasnijeg sprovođenja protivgradne zaštite. Takođe da izvrši procenu optimalnog broja i teritorijalnog rasporeda lansirnih stanica na osnovu čega će doneti plan održavanja potreban za njihovo funkcionisanje.\nPreporuke Državne revizorske institucije Ministarstvu poljoprivrede, šumarstva i vodoprivrede između ostalog odnose se na to da ova institucija obezbedi podatke od korisnika podsticaja o ukupnim površinama koje su pokrivene protivgradnim mrežama, kako bi pratio napredak u realizaciji postavljenih strateških ciljeva. Resorno ministarstvo treba i da propiše metodologiju na osnovu koje će jedinice lokalne samouprave vršiti preliminarnu procenu oštećenja od grada na poljoprivrednim kulturama, kako bi se omogućilo dobijanje uporedivih i vrednosno iskazanih podataka o šteti nastaloj kao posledica grada.


Zukorlić: Poboljšati zakon i kvalitet nastavnog kadra\nSubota , 2018-10-13 | 08:59:41\nNosilac liste “Za pravdu, pomirenje i bošnjačko jedinstvo” Muamer Zukorlić ocenio je danas da se u obrazovanju na bosanskom jeziku moraju otkloniti loša sistemska rešenja i poboljšati kvalitet nastavnog kadra.\nOn je u intervjuu za Sto plus radio ocenio da se, ionako nedovršena zakonska regulativa, dodatno komplikuje kroz podzakonske akte, ali i nedostatak komunikacije medju ovdašnjim (sandžačkim) političkim faktorima.\n“Za rešenje je neophodan politički dogovor o makar minimumu stvari na kojima bi trebalo zajednički raditi”, rekao je Zukorlić.\nGovoreći o modelu obrazovanja na bosanskom, Zukorlić je ocenio da je i samo postojanje Bošnjačkog nacionalnog vijeća iskorak u tom pravcu i da se ne sme odustati od utvrdjenog prava na obrazovanje na maternjem jeziku.\n„Mislim da rešenja treba da tražimo u već dokazanim modelima, kao što je sistem u Vojvodini. Mi u Sandžaku treba da pronadjemo rešenje za opštine u kojima su Bošnjaci u manjini“, pojasnio je.\nOn je ocenio da su aktuelni problemi u najvećem broju nastajali “zahvaljući nestručnim kadrovima koji su pisali udžbenike, političkih razloga i ličnih interesa” koji su do sada bili uključeni u taj proces.\nPazarka 2018-10-13 09:39:47\nIdi miri rodbinu po orlju.Seljacino@!!Nesredjena ti porodica,nesredjena ti rodbina...nesredjena ti akreditacija na fakultetu...i ti ces nekome nesto da zavrsis?!!!Ne mozes da zavrsis ono sto je tvoje a ne narodu.Kako te nije sramota?


Tanjug 20. maja 2019. 08:18\nBEČ – Ministar infrastrukture i saobraćaja Norbert Hofer imenovan je sinoć na sednici Predsedništva Slobodarske partije Austrije (FPO) za novog lidera stranke.\nHofer je preuzeo vodstvo FPO, nakon što je Hajnc Kristijan Štrahe, zbog afere oko video snimka na kojem obećava jednoj Ruskinji državne poslove za finansijsku pomoć njegovoj stranci, podneo ostavku na sve funkcije.\nNa idućoj sednici nadležnih tela stranke, koja će biti održana posle izbora za Evropski parlament, odluka Predsedništva biće formalno potvrđeno, navedeno je u saopštenju.\nNa toj sednici, kako je najavljeno, biće rešena i sva ostala personalna pitanja u cilju budućnosti FPO.\nU saopštenju se najavljuje i da će, ako koalicioni partner u austrijskoj vladi Narodna partija (OVP) kancelara Sebastijana Kurca, bude smenila Herberta Kikla sa mesta ministra unutrašnjih poslova, svi članovi vlade iz redova slobodaraca podneti ostavku.\nSve odluke u Predsedništvu, kako se ističe, donete su jedinstveno, a Štraheu je iskazana zahvalnost za dugogodišnji rad.\n„FPO ulazi složno u naredne parlamentarne izbore. Ja ću u okviru svoje nove odgovornosti učiniti sve da ostvarimo dobar rezultat na izborima doslednim radom FPO u interesu naše domovine“, naglasio je Hofer.\nU video poruci, objavljenoj na društvenim mrežama, Hofer je istakao da se reči koje su pale na video snimcima, na kojima su Štrahe I doskorašnji potpredsednik FPO Johan Gudenus, neoprostive, zbog čega su se oni i povukli, kako bi omogućili dalji rad FPO u vladi na dobrobiti zemlje.\nFPO je, kako je podsetio, puno uradila u protekle dve godine za Austriju, pre svega je jasno ukazala da se ne sme ponoviti 2015.kada je postojala nekontrolisana migracija.\n„OVP je pored ostavki Štrahea I Gudenusa, htela da skine I Kikla, ali ja to nisam mogao da prihvatim, jer je upravo on osoba koja je posebno pazila da nemamo nekontrolisanu migraciju u Austriji“, kazao je Hofer.\nHofer je jedan od najuspešnijih političara FPO u bliskoj prošlosti, jer je na prošlim predsedničkim izborima ušao u drugi krug glasanja i tesno izgubio od aktuelnog predsednika Aleksandera van der Belena.\nEU poručila Britaniji: Ne možete istovremeno i da imate…\nKako je Češka „pala“ pred novim udarom korone?\nGrčka: Oružane snage postavljaju veštačke prepreke u Evrosu


Neprihvatljiva tajnost rada Visokog saveta sudstva - Dosta je bilo\nNeprihvatljiva tajnost rada Visokog saveta sudstva\nVisoki savet sudstva (VSS) može da obezbedi i garantuje nezavisnost i samostalnost sudija i sudova u Srbiji samo ako radi javno, na osnovu javnih i svima poznatih kriterijuma, pravila i dokumenata, jer se samo tako mogu izbeći pritisci na sud, političke i druge zloupotrebe raznih centara moći. Diskreciono i tajno odlučivanje koje praktikuje VSS otvara vrata pritiscima, korupciji i urušavanju nezavisnosti sudstva.\nIzbor sudija ne sme biti tajan, a na sajtu VSS ne mogu se pronaći dokumenti na osnovu kojih su donete važne odluke VSS. Na sajtu VSS nema rang liste kandidata za sudije, a VSS čak kaže i da nije urađena rang lista, pa se postavlja pitanje kako su rangirali kandidate, čemu služi procedura izbora i pravila koja postoje, ako je VSS voluntaristički predložio spisak kandidata za sudije. Takođe, na sajtu nema biografija kandidata koje je VSS predložio Skupštini Srbije, kao ni kandidata koji je VSS odbacio, a poslanicima su dostavljene samo kratke biografije kandidata koje je VSS izabrao u netransparentnom postupku.\nSkupština Srbije odlučivaće na sednici koja je zakazana za 4. oktobar o izboru novih sudija na osnovu nepotpunih podataka. Na osnovu javno dostupnih kriterijuma i načina bodovanja kandidata za sudije, nije moguće utvrditi zašto je VSS odabrao jedne, a odbacio druge kandidate. Na sajtu VSS su dostupni samo nevažni tehnički podaci o terminima za sastanke sa kandidatima za sudije.\nVSS je poslanicima u Skupštini Srbije dostavio kratke biografije kandidata koje je izabrao, a prikrio biografije kandidata koje je odbacio da se ne bi videlo da je prihvaćen kandidat koji je studirao 8 godina i fakultet završio sa prosečnom ocenom 6,9, a odbijen kandidat koji je studiranje završio za 3 godine sa prosečnom ocenom 9,6. Kriterijumi za bodovanje kandidata su prosečna ocena, dužina studiranja i ocena pripravničkog rada, a svi kandidati za sudije su imali isti, maksimalan broj bodova za svoj rad u sudu u prethodne tri godine. Zato nije jasno na osnovu kojih kriterijuma je VSS odlučivao o kandidatima.\nNa sajtu VSS nema ni dokumenata koji su prethodili odlukama o disciplinskom kažnjavanju sudija ( slučaj bivšeg sudije Vladimira Vučinića) ili otkazu za sudijske pripravnike (slučaj Radovana Nenadića). Kažnjavanje sudija i sudijskih pripravnika na osnovu tajnih odluka omogućava političkim centrima moći neustavan utica na sudije i narušavanje samostalnosti sudstva.\nZahtevamo da odluke VSS budu potpuno transparentne i dostupne na njihovom sajtu jer samo to može da garantuje nezavisnost rada sudstva.\nOdluka o kriterijumima (čl 4)\nOznakeVisoki savet sudstva\n28. septembra 2016. u 21:19\nPozdrav svima i nasem Dosta Je Bilo.\n– Veceras sam pogledao celu sednicu Odbora. Nas Dusan Pavlovic se veoma dobro pripremio (i imao okruzenje da ga mnogo ne ometaju) da jasno nametne vazna pitanja i teme i komentarise ih,\nBez obzira sto pitanja koja nas Dosta Je Bilo pokrene, ne dovedu do polemike i “rasprave i razrade” ostalih clanova Odbora, ovo smatram ispravnim pocetkom.\nDusan Pavlovic je smireno, jasno, bas kako treba, postavio pitanja i izneo moguce zakljucke..\nSustina komentara, po meni, je ispravna, analiza sistema, koji nejasno / nakaradno rangira kandidate, bez da se pomene / napadne partijska pripadnost, iako se moze naslutiti. Znaci ne kritikuje se SNS (sto ni ne treba) nego Sistem koji je nasledio ili uspostavio SNS. Tako sam bar ja razumeo, nekoliko meseci gledajuci odbore i rad naseg Dosta Je Bilo..\nPa ne bori se nas Dosta Je Bilo PROTIV SNS, vec za UREDJEN Sistem.\n– Ostali odbornici u drugim Odborima rade slicno, uz varijacije, “urlanje” Arsic Veroljuba, neprimereno ponasanje Maje Gojkovic, Martinovica, ali i pozitivne istupe, neistomisljenika, mislim na Djordja Vukadinovica, ili “odvlacenje paznje” i stvaranje “lazne polemike” “laznih opozicionara”.\n– Iskreno receno, sada bih se uplasio za nas DJB da cujem “britku, ostru, domisljatu” repliku svim onim “djukama, martinovicima, risticevicima, arsicima, gojkovicevoj, itd.\n-Sada vidim na delu, sve one principe i stavove da se sprovode upravo kao sto je i objasnjavano na Tribinama, lokalnim Tv stanicama, ovom sajtu, itd\n29. septembra 2016. u 07:34\nJavnog tužioca, pravobraniocai, predsednike suda i načelnika SUP_a treba da biraju građani. Od rijaliti Skupštine ne treba očekivati ništa.\n29. septembra 2016. u 12:20\nSadasnjica u par minuta:\nVojvođani, sinoć vam je nešto oteto\nVučićeve marionete kandidati za članove REM


Bajatović ostaje na čelu Srbijagasa, SPS-u još jedno preduzeće | 013 info\nTanjug\tPon, 26/10/2020 - 11:19\nPredsednik parlamenta i lider Socijalistčke partije Srbije Ivica Dačić izjavio je da će Dušan Bajatović ostati na čelu "Srbijagasa" i da će SPS imati predstavnika na čelu još jednog jakog javnog preduzeća.\nDačić je rekao da se ime direktora Srbijagasa nije dovodilo u pitanje i da na čelu tog preduzeća ostaje Bajatović. "SPS će pored toga dobiti još jedno jako preduzeće. Nisu nama predzueća važna zbog samog preduzeća, već da što više ljudi bude deo tog procesa i da u tome učestvuju", rekao je Dačić gostujući na TV Prva.\nGovoreći o izborima 2022. godine, on je rekao da treba nastupiti ujedinjeno na gradskim, parlamentarnim i predsedničkim izborima, jer ako se ujedinjuje opozicija, treba i vlast.\nPrema njegovim rečima, sve ovo je priprema za 2022. godinu.\n"Čekaju nas izbori. Postoji nekoliko bolesti, jedna je kratkovidost. Jedni će reći ovaj ima ovoliko ministara, neko onoliko. Važno je kolika je politička snaga nečija, a ne koliko ministarstava ima", ocenio je Dačić.\nMada nije želeo da precizira ko će biti budući ministar prosvete, Dačić je potvrdio da su u trci Branko Ružić, Aleksandar Antić i Slavica Đukić Dejanović.\n"Neka se sekiraju još malo", dodao je novi predsednik Narodne skupštine.


151. sjednica Vlade Unsko-sanskog kantona\n12.01.2018 - 00:58 by Administrator\nU Bihaću je danas zasjedala Vlada Unsko-sanskog kantona. Između ostalog, na 151. Sjednici premijer Husein Rošić i resorni ministri razmatrali su i utvrdili Nacrt Prostornog plana Unsko-sanskog kantona za period od 20 godina, obrađivača Ministarstva za građenje,prostorno uređenje i zaštitu okoliša, te je Nacrt upućen Skupštini Unsko-sanskog kantona u dalju proceduru.\n- Prostorni plan Kantona je najznačajniji strateško-planski dokument, čiji je opći cilj usaglašavanje ekonomskog i socijalnog razvoja Unsko-sanskog kantona putem stvaranja optimalnih uvjeta razvoja, osiguranjem minimalnih troškova izgradnje i funkcionisanja odnosno otklanjanja mogućnosti neizvjesnosti razvoja. Predmetni dokument treba da odredi svrsishodno organiziranje, korištenje i namjenu zemljišta, te mjere i smjemice za korištenje i zaštitu prostora, obrazložio je Jasmin Burnić Burnić, ministar za građenje, prostorno uređenje i zaštitu okoline.\n- Prostorni plan Unsko-sanskog kantona je strateški dokument, i tek po njegovom usvajanju mi ćemo imati stvarnu osnovu za planiranje razvoja putne infrastrukture i privrede. Čestitam i bivšoj ministri građenja i prostornog uređenja Sinhi Kurbegović, u čijem mandatu je započela ova značajna aktivnost, i ministru Burniću koji je finalizirao Nacrt Prostornog plana, kazao je premijer Rošić.


SAD i 14 članica EU proteruju ruske diplomate zbog slučaja Skripalj | TV KANAL 9 NOVI SAD\nNaslovna VESTI SVET SAD i 14 članica EU proteruju ruske diplomate zbog slučaja Skripalj\nSAD su odlučile da proteraju 60 ruskih diplomata i naredile zatvaranje ruskog konzulata u Sijetlu, dok će EU, prema rečima njenog neimenovanog zvaničnika, proterati više od 30 ruskih diplomata, prenosi Asošiejted pres.\nNemačka i Poljska proteruju po četiri ruske diplomate, Češka i Litvanija po tri, dok Holandiju i Italiju moraju da napuste po dva pripadnika ruskog diplmatskog osoblja.\nPredsednik Evropskog saveta Donald Tusk izjavio je danas da će narednih dana i nedelja članice Unije možda preduzeti i dodatne mere koje uključuju nova proterivanja ruskih diplomata.\nMinistarstvo spoljnih poslova Rusije oštro je kritikovalo proterivanje svojih diplomata iz SAD i članica EU i NATO i navelo da će odgovoriti na te poteze.\nRusko Ministarstvo je ponovilo da su neosnovane britanske optužbe na račun Rusije u slučaju Skripalj i da britanski saveznici “slepo slede načelo evroatlantske solidarnosti kršenjem principa zdravog razuma, normi civilizovanog međunarodnog dijaloga i međunarodnog prava”.\nMoskva će odgovoriti na odluku SAD i zemalja EU da proteraju deo diplomatskog osoblja Rusije zbog trovanja bivšeg dvostrukog agenta Sergeja Skripalja u Velikoj Britaniji, saopštilo je danas rusko Ministarstvo spoljnih poslova.\n“Podrazumeva se da taj neprijateljski korak te grupe država ne može proći bez posledica i mi ćemo reagovati”, navodi se u saopštenju.\nRusko ministarstvo je navelo da taj “provokativni korak” solidarnosti sa Londonom predstavlja “liniju konfrontacije” usmerenu ka eskalaciji. (Agencije)\nPrethodni tekstRaspored sahrana za utorak, 27. mart\nSledeći tekstDinar slabiji 0,1 odsto, kurs 118, 62 za evro


Ekološke organizacije danas na protestu u Loznici, neće biti blokada puteva – Politika – Čivijaš Radio Šabac\nEkološke organizacije danas na protestu u Loznici, neće biti blokada puteva – Politika\nDanas ekološke organizacije neće blokirati puteve niti granične prelaze već će se okupiti u Loznici u 14 časova na dvočasovnom protestu na kom će rezimirati prethodna dešavanja i najaviti naredne korake.\nKako nam je rečeno, u Loznicu idu i članice Saveza ekoloških organizacija udruženje „Suvoborska greda“ koje je prošlih subota blokiralo put u Preljini, kao i udruženje „Zaštitimo Dobrinju i okolinu“ koje je blokiralo put između Kosjerića i Požege u mestu Pesak, Ekološki ustanak koji je organizovao blokade u Beogradu i aktivisti iz Novog Sada.\nTamo ih čekaju aktivisti udruženja „Ne damo Jadar“ koji očekuju konačno razrešenje situacije oko kompanije Rio Tinto i na terenu Gornjih Nedeljica kod Loznice.\nDok SEOS i partneri zasad prekidaju blokade, Savo Manojlović, direktor kampanje Kreni-promeni, za naš list je rekao da će u petak uveče doneti konačnu odluku vezanu za nastavak protesta, nakon što je organizovao protest i šetnju u četvrtak pošto nisu ispunjeni zahtevi Kreni-promeni.\nPredstavnici udruženja „Ekološki ustanak“ i „Ne damo Jadar“ preuzeli su juče u Vladi Srbije dokumentaciju o projektu istraživanja litijuma kompanije Rio Tinto, nakon što je Vlada u četvrtak ukinula Uredbu o Prostornom planu područja posebne namene kojim je Rio Tintu bila omogućena realizacija projekta „Jadar“ o otvaranju rudnika litijuma, a time i sva rešenja i dozvole, dok ugovor o eksploataciji nije ni bio potpisan, kako je rekla premijerka Ana Brnabić.\nVlada je ukinula i Radnu grupu koja je trebalo da pomogne Rio Tintu u sprovođenju te investicije. Premijerka smatra da su time ispunjeni svi zahtevi, ali iz „Ekološkog ustanka“ i „Ne damo Jadar“ poručuju da to nije kraj i da će dokumentaciju proučiti i doneti odluku o nastavku protesta.\nPredstavnik „Ne davimo Jadar“ Zlatko Kokanović naveo je da im je premijerka za ponedeljak u 13 sati zakazala sastanak, na kome će oni insistirati na odgovoru šta će biti sa bušotinama koje je Rio Tinto već uradio i ko će platiti štetu, kao i ko će ukloniti ruševine kuća.\nStav udruženja Ne damo Jadar je je gotovo a Rio Tintom kada se saniraju bušotine u poljima i kad država od Rio Tinta otkupi zemljište koje su oni prethodno kupili od građana i da ih onda proda meštanima. Kokanović je upozorio da meštani tog kraja neće dozvoliti da više bilo ko pokuša da tamo pravi rudnike, i da će tražiti zabranu iskopavanja litijuma u celoj Srbiji. Naveo je i da još uvek nije uveren da neće biti eksploatacije litijuma u dolini Jadra.\n„Ovo je samo jedan korak ka tome. Nećemo dozvoliti da bilo ko da pokuša da napravi rudnik, nije bitno da ode samo Rio Tinto već da niko nikad ne dođe da rudari u našem kraju i da se uvede trajna zabrana eksploatacije litijuma i bora u celoj Srbiji“, kazao je Kokanović novinarima ispred vlade.\nLider Ekološkog ustanka Aleksandar Jovanović Ćuta je poručio da nije kraj slučaja sa Rio Tintom dok se ne ispune svi zahtevi, dok se ne sanira šteta i dok ne vidimo bukvalno ko šta kome dođe jer bilo je priča da će odšteta za Rio Tinto biti milijarda evra. On je upozorio svaku vlast da će, ako im ponovo padne na pamet da dovede Rio Tinto ili neku sličnu kompaniju, „imati Srbiju na ulici“.\nAdvokatica i aktivistkinja Ekološkog ustanka Danijela Nestorović navela je da još nije objavljeno obrazloženje Vladine uredbe o poništenju uredbe o prostornom planu kao ni one o rasformiranju radne grupe za istraživanje litijuma.\nNestorović je na pitanje da li imaju saznanja da postoje neki skriveni ugovori vlasti sa Rio Tintom, rekla da za sada ne znaju za to.\nDok se čeka razrašnjenje poteza Vlade, podsetimo da je Savo Manojlović u četvrtak najavio novu seriju protesta a da od „od vlasti zavisi koliko će daleko ići“.\nOn ima dva konkretna zahteva, ukidanje prostornog plana Jadar i zabrana kopanja litijuma i bora na 20 godina.\n„Mi možemo da sakupimo 30.000 potpisa, imamo preko 100 koordinatora, sigurni smo da mogli da sakupimo i više. Pitanje je da li nam garantuju da će ta inicijativa biti na dnevnom redu“, rekao je Manojlović.\nPrema njegovim rečima, druga opcija je da predsednik države instistira na moratorijuma kao što je već rekao, ali ne na godinu dana, nego 20 godina.\n„To su zahtevi, ili potpisi ili moratorijum“, kazao je Manojlović.


Prema informacijama iz BIHAMK-a, povoljni vremenski uslovi pogoduju nesmetanom saobraćanju na većini putnih pravaca u BIH. Frekvencija vozila je slabog do umjerenog inteziteta. Vozače savjetujemo da, bez obzira na vremenske i saobraćajne uslove, voze maksimalno oprezno i da poštuju sve saobraćajne propise.\nPojačana je frekvencija saobraćaja na graničnom prelazu Rača. Na ostalim graničnim prelazima nema dužih zadržavanja.


Prezentacija stipendija za studiranje u Rusiji - JUGPRESS\nUčenici srednjih škola sa teritorije grada su imalli nesvakidašnju priliku da prisustvuju prezentaciji stipendija za studiranje u Rusiji na osnovnim, master i doktorskim studijama. Prezentaciju je održala Viktorija Rjapuhina, profesor Ekonomskog fakulteta Univeziteta Šuhov u Rusiji i rukovodilac Instituta za srpski jezik i komunikaciju u Belgorodu, koja je i sama deo svojih studija provela na Ekonomskom fakultetu u Nišu. Ona je i profesorka inovacionog menadžmenta i rukovodilac Srpskog resurnog centra na Institutu za srpski jezik i komunikaciju u Belgorodu.\n„Kad ste mladi, vredni i motivisani imate mogućnosti, a ja sam danas na poziv vaših kolega došla da vam predočim mogućnost da upišete u Rusiji studije finansirane iz budžeta, jer to podrazumeva međunarodni ugovor o saradnji naše dve zemlje koji omogućava studiranje ruskih državljanina u Srbiji i srpskim državljanima u Rusiji. Ovo znači da, ako ispunjavate kriterijume, možete da upišete jedan od najboljih univerziteta koji se nalaze u raznim gradovima u Rusiji: Moskvi, Sankt Peterburg, ali i u Belgrodu koji u svom sastavu ima jedan od svetskih univerziteta poznat po svim tehničkim sferama kao što je: IT tehnologija, arhitektura, mašinstvo, tehnološko-hemijsko tehnologije za izgradnju građevinskih materijala itd. Jako poštujem ljude koji su bili dovoljno hrabri da odu negde daleko u inostranstvo jer taj nivo znanja koje steknete negde van se razlikuje od nivoa znanja koje stičete u vašoj blizini što je važno za razmenu iskustava. Kad ste u inostranstvu brže se osamostalite, počnete na drugačiji način da razmišljate, mnoge stvare postaju lakše, kao što je samo putovanje, ali i komunikacija – komunikacija sa predstavnicima drugih kultura. Važno je da znate i da ćete kao studenti iz Srbije imati iste uslove kao i studenti iz Rusije.“\nGradonačelnik Leskovca Goran Cvetanović u svom obraćanju je naznačio da studiranje u inostranstvu je odlična prilika da se prošire vidice, stekne lično iskustvo i usavršavanje.\n„Što više zemalja posetite i kultura upoznate, samim tim ste bogatiji. Mladi ljudi kroz studiranje bilo gde u inostranstvu postaju samosvesniji, samostalniji i zreliji, stiču raznorazne kontakte, uče strane jezike i stiču međunarodna poznastva. Istraživanja su pokazala da je stopa nezaposlenosti studenata koji su bili na razmeni studenata znatno manja u odnosu na one koji se nalaze na domaćem terenu. Pored toga, mladi postaju mnogo fleksibilniji, sposobniji da pokrenu veliki broj inicijativa, sposobniji za buduću saradnju.“\nDržavni univezitet „V. G. Šuhov“ se nalazi u Belgorodu, gradu sa 450.000 stanovnika, nekih 600 kilometara jugozapadno od Moskve. Belgorod je dobro povezan avionskim i voznim saobraćajem pre svega sa Mosvkov i Sankt Peterburgom. Univerzitet ima 27.000 studenata, koji žive u studentskom naselju u okviru koga postoje sportski centar, Dom zdravlja, biblioteka… Oko 2.500 studenata je iz inostranstva i to je bukvalno svet u malom, jer oni dolaze iz Afrike, Južne Amerike, Azije i Evrope. Diplome sa ovog univerziteta se priznaju u Evropi i svetu uz nostrifikaciju koja obično traje do dva meseca. Nije potrebnno znanje ruskog jezika, ali je poželjno. Ukoliko budući student ne zna ili nedovoljno zna ruski jezik, on će najpre upisati pripremni kurs gde će učiti ruski, ali i stručne predmete na ruskom, kako bi savladali terminologinju i osposobili se za buduće školovanje.


Izvor: Luftika.rs, 27.Maj.2020, 16:48\n“Građani Srbije i Bosne i Hercegovine koji godinama letuju u Crnoj Gori znaju da su na našem primorju, kao, uostalom, i u celoj državi, izuzetno dobrodošli i rado viđeni gosti. Građani Srbije i Bosne >> Pročitaj celu vest na sajtu Luftika.rs << i Hercegovine, u Crnoj Gori, jesu i više od turista, jer su to i naši rođaci, prijatelji, komšije. To su i građani sa kojima delimo zajednički prostor Balkana i, zajedno sa njima, nastojimo da od Balkana načinimo prostor koji se više neće prepoznavati po tome što, kako reče Bajaga, ‘svakih pedeset leta izbija rat’”, kazao je Radović, a preneo Mondo.\n„Kako licemerno, nakon odluke da se ne otvore granice i sa Srbijom i Bosnom i Hercegovinom, danas zvuči sladunjava sintagma koju je premijer Marković, koliko juče, koristio o Crnoj Gori kao ‘corona free destinaciji’. Ovakvom odlukom, Crna Gora postaje, možda, ‘delimično free destinacija’, ali, sigurno, ne i ‘sasvim free destinacija’… Dragi građani Srbije i Bosne i Hercegovine, ne dozvolite da nas svađaju i setite se da ovo nije država ni Đukanovića, ni Markovića, ni Marovića niti DPS, već časnih i poštenih ljudi”, poručio je Radović.\n“Odluka Vlade o selektivnom otvaranju granica, po kojoj je i dalje zabranjen ulazak u Crnu Goru građanima Republike Srbije i Bosne i Hercegovine već je napravila štetu, ne samo Herceg Novom nego celom primorju”, rekao je predsednik opštine Herceg Novi Stevan Katić.\n“Ovakva odluka ima za za cilj da isprovcira građane susednih zemalja, iako svi znamo da će im narednih dana biti omogućen ulazak u Crnu Goru, jer naša ekonomija umnogome zavisi od saradnje sa tim državama. S obzirom na strahovito negativne reakcije u nama bratskim i prijateljskim državama, iz kojih je najveći broj turista koji dolaze u Herceg Novi, smatram da se radi o ishitrenom potezu koji za cilj ima samo i jedino produbljivanje unutrašnje krize u Crnoj Gori”, rekao je Katić, a preneo portal Nova.\nCapital.ba: Radović pozvao građane Srbije i Crne Gore da ljetuju u Crnoj Gori


Deluje kao OSTVARENJE NAJLUĐIH MUŠKIH SNOVA, ali kada je na Instagramu pokazala OVAJ DEO TELA svi su joj rekli: "Nije ni čudo ŠTO SI SAMA, nijedan frajer to ne želi!" - Zena.rs\nČelsi Autram bori se za ideju da su sve žene lepe na svoj način Foto: ccokez / Instagram\nJedna od takvih je i lepa Čelsi Autram iz Mančestera - koja je godinama svoj popularni Instagram profil vodila tako da niko na čitavom svetu ne bi pomislio da nije savršena. Ipak, rešila je da joj je dosta skrivanja i laži....\nOvaj plussajz model na pomenutoj društvenoj mreži prati preko 64.000 ljudi, a ona se redovno hvali fotografijama svog glamuroznog načina života, ali i saradnjom sa različitim brendovima... No, zanimljivo je da su strije i "viseći" stomak ono što ju je zapravo proslavilo!\nNaime, ova samohrana majka dugo je skrivala svoj stomak i krila se iza prividne maske savršenosti, ali je u jednom momentu shvatila da ne želi tako da živi i svima je na Instagramu pokazala kako zapravo izgleda njen stomak nakon porođaja... Danas ističe da je bila šokirana količinom uvreda i mržnje koje je dobila nakon toga, ali kaže da je uspela to da prevaziđe.\n"Muškarci su komentarisali "bljak", a žene su mi govorile da muškarci to ne žele da gledaju. Ali, ja te fotografije ni ne objavljujem zbog muškaraca, tako da mi se sve to zajedno popelo na vrh glave", rekla je ova 23-godišnja manekenka za "Sun’s Fabulous".\nČelsi tvrdi da je njen cilj da pomogne drugim ženama sa sličnim problemima, da im pokaže da je moguće osećati se dobro u svojoj koži i da sve te "idealne Insta cice" vrlo verovatno nisu tako idealne u stvarnom životu.\n"Najgore što sam pročitala o svome telu bilo je: "Zato si sama, jer frajeri ne žele da gledaju takav stomak. Drži se selfija!", dodala je ova Britanka, uz opasku da je poslednje što želi odobravanje suprotnog pola.\nA post shared by Coco -🌸 (@ccokez) on Apr 18, 2018 at 11:44am PDT\nIpak, pored ružnih komentara, Čelsi dobija i mnogo onih lepih, punih razumevanja i podrške. Žene joj često šalju poruke da su srećne što negde mogu da vide i kako izgleda "pravo telo".\n"Ponosna sam na sebe zbog toga što sam stigla ovde gde jesam, poštujući svoj telo i voleći ga. Možda ono nije najsjajnije koje ćete vdieti na vašem fidu na Instagramu, ali je moje telo i dom moje ćerke. Samo vi možete da učinite da se osećate dobro u svom telu, i niko ne može da utiče na to kako vidite sebe. Samo vi možete da se motivišete i odete po sve što ste sanjali, zato prestanite sa izgovorima i volite sebe. Jednom kada vaš um bude ispunjen mislima o sopstvenoj vrednosti, dobićete sve što želite... Vaše slabosti su ono što vas čini vama", poručila je ova mlada dama.


MUP Srbije u akciji: Potraga za “škaljarcima” koji koriste lažna dokumenta! - Borba\nMUP Srbije u akciji: Potraga za “škaljarcima” koji koriste lažna dokumenta!\nMUP Srbije pokrenuo je istragu zbog sumnje da su neki pripadnici “škaljarskog klana” sa lažnim identitetom nedavno ušli na teritoriju te zemlje, saznaje Borba.\nIstraga je nedavno pokrenuta nakon informacija da su pojedini pripadnici te grupacije primijećeni u Beogradu.\nNa spisku nepoželjnih kriminalaca kojima je zabranjen ulazak u Srbiju je preko 150 bezbjednosno interesantnih lica iz Crne Gore.\n“Sumnja se da su “škaljarci” ušli sa lažnim identitetom, preko Kosova i Metohije”, kaže naš sagovornik.\n“Preduzimamo sve mjere na terenu kako se ne bi dozvolilo da na teritoriji Srbije dođe do izvršenja teških krivičnih djela. Nastavićemo sa snažnim represivnim akcijama kojima ćemo poslati jasnu poruku da takva lica nijesu dobrodošla na teritoriju Srbije”, ponovio je naš sagovornik iz MUP-a Srbije.\nNa spisku lica kojima nije omogućen ulazak u Srbiju su Slobodan Kašćelan, Radoje Zvicer, Vladan Vučković, Jovan Vukotić, Igor Božović, Dragan Knežević, Predrag Knežević, Milan Vujotić, Damir Meljović i Igor Dedović. Svi oni su pripadnici “škaljarskog” i “kavačkog” klana, koji već nekoliko godina vode krvavi rat oko nestanka preko 300 kilograma kokaina.